text:
EBIBIINA ebimu ebiri mu NCS mwattu bizinze mikono! Omwaka gutambudde kati kumpi emyezi esatu naye nninze kalenda z’emizannyo nga nkwata mu lya mpiki. Kalenda ziri ku website oba ku notice board. Twetaaga okuyambibwa okumanya wa weziri.
Squash kumpi asigalidde nsiitaano entono naye nga yo liigi tetunnategeera ddi lw'eggyibwako kawuuwo. Taekwondo, omweso, dulafuti n’emizannyo emirala njolo teri kagamba. Kati olwo enkiiko eziddukanya ebiibiina bino era zirinda bannamawulire kuzizuukusa mu tulo.
Bannange enkola eno ey’okuzikiza omuliro (fire fighting) ng'amawulire gabakoonyeeko terina gy'etwala mizannyo. Lwaki temukifuula kikulu okubeera ne liigi nga aboomupiira, okubaka, volleyball, rugby, basketball n’abalala bwe bakola. Lwaki mmwe mutukuumira mu butamanya ne mutuzinduukiriza n'empaka ez’ekimpatiira ng’omwaka gunaatera okuggwaako?
Zino muzitegeka kwewala kumalako mwaka nga tewali kigenze mu maaso. Muzitegeka kusigaza bwammemba bwammwe mu NCS.
Mu butuufu, minisitule, NCS ne UOC batuyiyeeyo nnyo okutunula obutunuzi ng'abamu ku baddukanya emizannyo beebakidde mu ntebe. Obuvunaanyizibwa baabusuula dda.
Twetaaga endabirira ey’omuggundu essa ebibiina ku bunkenke emizannyo gyonna gisobole okutambula obulungi. Nkooye okunokolangayo gumu ku gumu olwo ne wabaawo ekikolebwa. Twetaaga okulaba ng'abatalina kye bakolera mizannyo bakangavvulwa oba okuggyibwa mu ofiisi.
Okwekwasa ebbula ly’ensimbi tekirina kye kitugasa. Tolina kutuula mu ntebe nga tolina kwolesebwa ku ngeri gy'ogenda kusaka nsimbi.
atamale@newvision.co.ug 0772419501


c: text/html

text:
Kampala
BARCELONA bwe yawuttudde Leverkusen ggoolo 7-1, Christian Tello, 20, eyateebye ebbiri nga yayingidde nga 'sabusityuti', kati atunda nga keeki eyokya. Kiraabu ennene mu Bulaaya omuli, Arsenal, Chelsea ne Liverpool zaatandise okumwegwanyiza.
Waayiseewo akabanga katono Athletic Bilbao, nayo ey'e Spain n'esamba ne ManU mu Europa League era ttiimu nnyingi mu Bulaaya nga ManU mw'ogitadde ne zitandika okwegwanyiza omuvubuka waayo Iker Muniani, 19.
Wano we nneebuuliza nti abakungu abanoonyeza ttiimu zino abazannyi bakola mulimu ki kuba abazannyi be basongako naffe eno tuba tumaze okubalaba!
Obunafu bw'abali ku mulimu guno mu kiraabu ennene bwe buleetedde ebisale by’abazannyi okukaalaamuka kuba bagenda okulaba omuzannyi ng'ali ku lutimbe mu mipiira egirabwa mu nsi yonna olwo kiraabu ye n'epaaza ebbeeyi kw'emutundira.
Arsene Wenger bw'aba yafuna Fabregas ne Barcelona n'efuna Messi ku busente obutono, kati lwaki ttiimu zino zirinda bazannyi bazze mu bikopo bya Bulaaya?
Abantu nga Edinson Cavani, Hulk, Daniele De Rossi, Edin Hazard, Wesley Sneijder, Luka Modric tebava mu mimwa gya bakungu ba kiraabu nnene buli sizoni ekivaako kiraabu zaabwe okubawanika ebbeeyi.
Basikawutu ba ttiimu zino nga bwe babayita lwaki tebalaba mipiira kulaba ttalanta ng'eya Muniani ne bamukansa nga tannasamba mipiira gya Bulaaya? Kiki ekibagaana okugenda mu nsi nga Chile, Paraguay, Argentina ne mu bibinja ebya wansi ne baggyayo abazannyi ng'endala bwe zikola?
Kiki ekisasuza basikawutu ba Real Madrid, ManU, Inter ne Bayern ng'abazannyi be bazuula ensi yonna eba ebamanyi?
bnyombi2@yahoo.co.uk , 0782573930

robotstxt: allowed

filter: keep


text:
Kampala
Bya MUMANSA
ABAZUNGU baatuwa okwefuga nga basuubira nti okwefuga kujja kutulemerera tudde mu kutting’ana n’oluvannyuma tubayite bakomewo baddemu okutufuga.
Newankubadde Uganda egenda kuweza emyaka 50 nga yeefuga, kyokka wakyaliwo Abazungu abakyalina essuubi nti ekiseera kyonna okwefuga kuyinza okutulemerera tudde mu kutting’aana.
Abakulembeze bwe bazzeemu okukaalakaala n’emmundu mu bantu era ne batta n’abantu mu ngeri ey’ekifamukoko, olwo ne bongera okukakasa Abazungu nti okwefuga kujja kutulemerera.
Omukungu wa Gavumenti George Agaba, omu ku abo abaakwasibwa obuvunaanyizibwa obw’okuddukanya emirimu gy’ekibuga Kampala (KCCA) kigambibwa nti ku Ssande eyise yagenze n’emmundu n’alagira basajja be ne bazitokoseza mu bantu b’e Luzira era ne babattamu abantu babiri n’abalala bangi ne basigala ku bisago.
Omukungu Agaba agamba nti yabadde ku mirimu gye emitongole egy’okumenya amayumba agaazimbibwa mu bifo ebikyamu.
Eyo gye yasanze abantu abamulaajanira aleme kubamenyera mayumba gaabwe nga tebaweereddwa kiseera kibamala
okunoonyezaamu gye banaasengukira, era abo be baawandagaziddwaamu amasasi.
Mu biseera by’obufuzi bwa Idi Amin, abakungu mwe baakubirizibwanga obuteerabira mmundu zaabwe nga bagenda okukola
emirimu mu bantu. Era abakungu baakuutirwanga okukozesa emmundu ezo, nga bakubira ddala ku nnyama nga wabaddewo
abeemulugunya ku ebyo bye baalinga
bakola.
Enjawulo ennene eriwo wakati w’obufuzi bwa Idi Amin na buno obuliwo kati y’ey’okuba nti obufuzi bwa Museveni mwe tuwerezza n’emyaka 50 bukya twefuga, bwo bwajjirira kuggyawo bikolwa eby’ekivandulo abakungu mwe beeyambisiza emmundu okugyoonyesa abantu.
Kyalangirirwa mu lwatu nti obufuzi bwa Muvumenti bwajjirira kuzzaawo nfuga etambulira ku mateeka. Naye poliisi egamba nti ebikolwa ebyakoleddwa e Luzira byabadde mbimenya mateeka, kubanga omukungu wa KCCA George Agaba poliisi teyagitegeezezzaako ku mirimu gye yabadde agenda okukola e Luzira wabula yagiyise kutegula mirambo gy’abo abatirimbuddwa.
Abantu okutirimbulwa mu ngeri eyo ey’obumenyi bw’amateeka era ng’ekyo kiduumirwa abakungu abaalifuddeyo okulaba ng’obufuzi obw’amateeka bukuumibwa, ekyo nakyo ku bwakyo kiraga kulemererwa kwefuga.
Era awo Ddwaddwaddwa Mumansa w’akikinalira n’abuuza nti lwaki ba Agaba balekeddwaawo okweyambisa emmundu badobonkanye okwefuga kwa Uganda?


text:
Bugerere
Abamu ku babaka abakyadde e Luzira
Bya Muwanga Kakooza
ABABAKA ba Buganda bakyalidde abasibe abaakwatibwa mu bwegugungo bw’okugaana Kabaka okugenda e Bugerere abapooceza e Luzira ne babattottolera ebibaluma omuli okulya akawunga n’ebijanjaalo olutata n’obutatwalibwa mu kkooti kuwozesebwa.
Ababaka abaakulembeddwa Godfrey Kiwanda (Mityana North) basuubizza okussaawo ensawo ey’enjawulo okukola ku nsonga z’abasibe bano omuli okubafunira balooya n’okulongoosa endya yaabwe wamu n’okussa gavumenti ku nninga okulaba nga batwalibwa mangu mu kkooti.
Ababaka beesonzeemu akakadde kamu n’ekitundu ne bagulira abasibe ensawo y’omuceere, liita za bbuto 20, kkiro za ssukaali 50 n’ensimbi enkalu. Baasubizza okwongera okutwalayo eby’okulya.


text:
Buganda
Omubaka Kiwanda
Bya Angel Lubowa
ABABAKA ba Palamenti abava mu Buganda bakoze entegeka z’okugatta Mmengo ne gavumenti eyawakati kiyambe okutandika amangu enteeseganya ku Federo n’ebintu bya Buganda ebirala.
Ssentebe w’akabondo k’ababaka ba Buganda, Godfrey Kiwanda (Mityana North) yagambye nti baagala eby’okuteesa ku Federo n’ensonga za Buganda endala naddala ebbanja Mmengo ly’ebanja gavumenti eyawakati bitandike nti bbo ng’ababaka be bagenda okukola ng’olutindo lw’enjuyi zombi.
“Gavumenti egamba nti erinze Mmengo ate n’ab’e Mmengo bagamba nti balinze gavumenti ekitegeeza nti waliwo ekikyabulawo era kye twagala okumalawo kubanga Abaganda n’abantu abalala baagala kulaba ng’enteesaganya zitandise,” Kiwanda bwe yategeezezza.
Yagasseeko nti tewali nsonga lwaki ssente ezisoba mu buwumbi obubiri Mmengo z’ebanja gavumenti, tezirowoozebwako mu bajeti egenda okusomebwa mu June nti era ng’ababaka bagenda kulaba engeri gye boogeraganyamu ne beekikwatako ku nsonga eno.
Yagambye nti ng’ababaka ba Buganda baagala ekisanja kino Mmengo ekifunemu nga bakozesa omuwendo gwabwe ogw’ababaka 90 nti era bakkiriziganyizza okusalwako ssente ezitaka wansi wa mitwalo 20 buli mwezi ziteekebwe mu nsawo entongole egenda okudduukiriranga Mmengo n’ensonga endala ezibakwatako ng’ababaka abava mu Buganda.
Bino Kiwanda yabitegeezezza Bukedde mu kafubo akenjawulo okumubuuza ku nteekateeka z’alina ne babaka banne abava mu Buganda ku nsonga ya Federo n’ebintu ebirala ebibanjibwa.
Kiwanda yategeezezza nti akakiiko ke akafuzi baabadde boogereganya ne Mmengo ku by’okutandika enteesaganya oluvannyuma lw’omumyuka wa Pulezidenti Edward Ssekandi okutegeeza gye buvuddeko nti gavumenti erindiridde b’e Mmengo.
Katikkiro wa Buganda, Ying. J.B Walusimbi yategeezezza abamawulire gye buvuddeko nti Mmengo eri bulindaala nti kyokka nayo ekyalinze gavumenti olwo enteesaganya zitojjere.
Pulezidenti Museveni omwaka oguwedde Ssekandi yamukwasa Ying.Walusimbi mu butongole e Kitovu batandike ebyenteeseganya kyokka wabadde tewannabaawo kinene kituukibwako.


text:
Ssese
Empuku Bbanga abalambuzi gye beeyuna okufuna emikisa. Buli mwezi bagisamirira.
Bya EDWARD SSERINNYA
ABANTU abeekuluumula okugendako mu ggandaalo ly’ennaku enkulu e Kalangala baanzijjukiza ekyaliwo mu myaka gya 1906, ng’obungi bwabantu abagendayo kati ate baali badduka ekibambulira kya mmongoota nga beeyuna olukalu.
Okumanya mmongoota yatta abantu, ng’oli aba awo atudde n’ekikopo kya caayi n’atandika okubongoota n’anogoka n’agwa. Naye kati ebyo byafuuka lufumo, era bangi bagenda ku bizinga by’e Ssese kulya bulamu.
Okumanya ng’abantu baagadde Kalangala, bw’otayanguwa kutuuka ku mwalo e Nakiwogo oyinza okwekanga ng’obuliddwa ekifo w’otuula ku mmeeri! Abamanyi bizinensi kati e Kalangala bayoola ssente, era baateekayo dda ebifo ebisannyukirwamu n’ebisulwamu.
Lubina, Omutaka Maaso ow’essiga mu Kika ky’Enkima agamba nti, “Ng’oggyeeko ebifo ebingi ebiriyo ebisanyukirwamu, Kalangala kifo ekijjudde ebyobuwangwa ng’eno y’esangibwa n’ekibira Luggo, ekitemwamu omuggo ogukansibwamu Ddamula, Katikkiro wa Buganda gw’akwata okulamula!”
Kalangala kitundu ekikulira ku kasoobo, wadde abamu bawanuuza nti entabwe yava ku mmongoota eyatta Abasese ng’ebinyira ate abalala ne basengukira ku lukalu ne gye buli eno tbaddanga.
Olusese lwazaawa!
Omutaka Lubina agamba nti, Abasese obuzibu bwe balina bwa lulimi kuba lwazaawa ng’abaana abaliwo kati tebalumanyi. Ekizibu era kyava ku mmongoota eyasengula Abasese.
Mu kifo ky’okwogera Olusese, bangi boogera Luganda n’Olungereza. Kale kino nakyo kizzizza nnyo Ssese emabega, ate kati abantu ab’amawanga amalala bangi baasenga kuno kijja kuba kizibu nnyo Olusese okuluzza ku maapu.
Oluzzi lwa Nkulwe
Omutaka Lubina yazaalibwa mu 1917, e Ssagala mu Busiro mu ggombolola ya Ssaabawaali. “Bakadde bange bandeeta ku Ssese mu 1920, nga nnina emyaka esatu gyokka. Baali bakomawo ku kizinga oluvannyuma lwa mmongoota okubagoba ku Ssese mu 1906.
Oluzzi lwa Nkulwe luliko ebyewuunyo bingi, era nga lusangibwa ku kyalo Kibanga. Oluzzi luno lwa Mutaka Ssebaggala era luvaako amazzi agaalula abaana b’Ekika ky’Enkima.
Emizizo ku luzzi luno
1.Terukimwako mazzi mu ttuntu, era edda omukyala Namukasa eyalukimako mu ttuntu yagwa eddalu, naye oluvannyuma yatereera.
2.Omukyala tagenda kulikmako ng’alina akalimiro, asooka kunaabako n’alyoka agenda ku Nkulwe.
3.Luvaako amazzi agaalula abaana.
4.Terukimwako mukyala ng’ali mu nsonga.
5.Tofuuyirako luwa, ate era tolina kufukako.
Ekibira Luggo
Omutaka Lubina agamba nti, kino kye kibira omutemwa omuggo ogukansibwamu Ddamula eramula Obuganda. Ekibira kisangibwa ku mutala Buswa mu Disitulikiti y’e Kalangala.
Omuggo guno gukwasibwa omuntu yenna Kabaka gw’aba asiimye n’amulonda ku Bwakatikkiro nga mu kiseera kino Ying.. J.B Walusimbi y’agulina.
Mu kibira kino mulimu oluzzi naye terukkirizibwa kukimibwako mazzi, era kibira kyabuwangwa. era edda ekibira kino kyabanga kya kitiibwa nnyo, ng’abantu bakitya era nga tewali asobola kugenda n’akityabamu nku wadde okukitemamu empagi ezimba. Naye kati ndaba nga bakisimbyeko ebinazi ebbali wasigaddewo kawugiro!
Empuku Bbanga
Omusese Mpalanyi Mugalula agamba nti Bbanga mpuku eyazuulibwa eyo mu myaka gya 1920 era ng’eriko ebyewuunyo eby’enjawulo.
Muky. Divina Nantongo asaminira empuku Bbanga, y’omu ku baasooka okusamirira mu kifo kino. Bbanga mpuku mpanvu nnyo ng’eweza obuwanvu obusoba mu mita 60 okugenda munda wabula abasinga okugendayo okusamira n’okusaba emikisa bakoma awo kumpi.
Obuwanvu bwayo esussa ffuuti mukaaga, era n’omuwanvu asinga ayimiriramu n’awanika emikono n’atasobola kukwata ku kasolya kaayo.
Edda ng’abantu batya okuyingira mu Bbanga, nga bagendayo mu mankwetu. Naye kati bagenda kyere ne basamira era buli wiiki esembayo mu mwezi, abantu okuva e Bule n’e Bweya bagenda mu mpuku eno ne bakola emikolo n’okusaba emikisa.
Mpalanyi agamba, empuku eno egaba emikisa, enzaalo n’ebirala byonna by’oba osabye. Mulimu ekisenge w’ossa ebigali, wabula okugenda okusabayo emikisa nga totutteeyo kigali oba okootakoota mu ga lumonde!
Bw’oba oyingira mu mpuku eno osooka kuggyamu ngatto, munda baayaliriramu bulungi etteete, mulimu endeku bbiri nga zonna za mimwa esatu, akati akakuulira ddala ng’omusota, amafumu, ebibbo bisatu, nga mulimu n’emindi ey’emitwe esatu.
Ebizinga by’e Ssese
Ekizinga Ssese kimanyiddwa nnyo mu byafaayo bya Uganda, era kisangibwa mu bukiikakkono bw’ennyanya Nalubaale, nga kikolebwa ebizinga 84, kisangibwa mu Disitulikiti y’e Kalangala.
Ku bino ekizinga ekisingako obunene bakiyita Bukasa, ng’ekibuga kya Ssese ekikulu bakiyita Kalangala. Ebizinga ebirala kuliko Bubeke, Sserinnya, Buggala, Buyovu n’ebirala.
Emirimu gy’Abasese emikulu kuvuba, kusala mbaawo n’okulima. Okuva kkampuni ya Bidco lwe yatandikawo ekkolera lya butto Buggala bangi kubo kati balima binazi. Okulunda tebakujjumbira nnyo era nga kibalirirwa okuba nga ku kizinga kuliko ente 3,000 enkoko 250,000, embuzi 1,235 n’obubizzi 7,000.
Omutaka Lubina agamba nti edda Ssese yalinga nsiko , nga n’embalama z’ennyanja abantu kwe baliira obulamu kati nsiko. Ebinyumu ku kyalo nga bibeera wa muntu ku kitundu eyabanga ayiisizza omwenge.
Ssese wakufuulwa ekyobulambuzi
Mpalanyi agamba nti, olw’okuba ng’Abasese bangi badduka olwa mmongoota n’abamu nga tebaddangayo, Ssese kyakufuuka ekyobulambuzi abantu baleme kukoma ku kujja kucakalirayo nga bwe kiri kati, wabula basobole okutuukako ne mu bifo eby’enjawulo omuli ebyobuwangwa.
Era enteekateeka eno etandika omwaka ogujja, nga wakutekebwawo eryato eddene ate nga lisobola okuddukira essaawa bbiri zokka okuva e Nakiwogo okutuuka ku mwalo e Lutoboka.
Oluzzi Nkulwe olw’ebyafaayo.
Abalambuzi nga bava ku mmeeri ku mwalo Lutoboka.


text:
Kampala
Besigye ku mmotoka ng’awuubira ku bawagizi be e Mityana.
Bya Luke Kagiri
Poliisi y’e Mityana ekubye omuka ogubalagala n’amasasi bwe yabadde ng’egumbulula abomukago gwa A4C abaakulembeddwaamu Dr . Kiiza Besigye, nga bayisa ekivvulu mu kibuga ky’e Mityana.
Kyaddiridde Besigye eyabadde ali n’omubaka Mathias Mpuuga akulira omukago guno, Loodi Meeya wa Kampala, Erias Lukwago, Ibrahim Ssemujju omubaka wa Kyadondo East n’abalala baakubye olukungaana ku Ssaza e Mityana.
Olukung’aana nga luwedde, abawagizi beeyiye ku luguudo nga bayisa ebivvulu. Baabadde bayimba ennyimba eziwaana Besigye n’abalala.
Nga batuuka ku Banda Stage, omuduumizi wa poliisi y’e Mityana, Alfred Bagambaki yabalagidde bakozese oluguudo lwa Nyonyi Road, oluyita ebweru wa Mityana kyokka Besigye ne yeerema.
Wano aba poliisi we baatandikidde okumukuba ttiyaggaasi kyokka yaleddewo mu kubbo. Tiyaggaasi bwe yayitiridde olwo aba poliisi ne beeyongera emabega ku ludda lwa poliisi, ate Besigye ne banne ne beeyongerayo ne batuuka ku luguudo lwa Kampala Road lwe baabadde bamulemesezza okutuukako.
Ebirimu gyasannyaladde amaduuka ne bagaggala ng’amasasi ne ttiyaggaasi bikubwa mu buli kifo.
Bagambaki yagambye nti kino baakikoze kuba aba A4C baazimudde ebiragiro ebibakugira okuyita mu kibuga ky’e Mityana.


text:
Masaka
Mbidde (ku ddyo) ng'ava mu kkooti ne Katikkiro Ssekyanzi.
Bya JOHN BOSCO MULYOOWA
KAMUSWAGA Apollo Sansa Kabumbuli 11 alonze munnamateeka Fredrick Mukasa Mbidde okubeera Ssaabawolereza w’obwakamuswaga bwa Kooki n'alagira emirimu gye okutandikirawo mu bwangu oluvannyuma lw’okulayizibwa.
Okulondebwa kwa Mbidde kuzzeewo oluvannyuma lwa kkooti y’omulamuzi w’eddaala erisooka e Kaliisizo, Dauglous Insingira okugoba omusango ogwawaabirwa Katikkiro wa Kooki Ananius Sekyanzi ku lwa Kamuswaga nga Town Council evunaana Kamuswaaga okuzimba ekizimbe ku kibuga ky’e Rakai nga talaze pulaani ya kizimbe kino n’okufuna olukusa okuva mu Town Council y’e Rakai.
Kamuswaga azimba ekizimbe ekigenda okukola ng’ebbaala ekiriko ekifo ekisanyukirwamu ne loogi e Rakai kyokka nga Town Council yamugaana wabula Kamuswaga n’alagira abakuumi be okukuuma abazimbi nga bazimba okutuuka we kiri ky’atuukayo ku kukuumibwa ba mmundu kuba aba Town Council baali baasalawo okuwamba ebikozesebwa mu kuzimba.
Town Council yatwala omusango mu kkooti eno ng’eyagala eyimirize okuzimbibwa kwe kizimbe n’okuweesa Kamuswaaga eggassi olw’obunyoomi kyokka bino byonna munnamateeka Mukasa Mbidde empaaba ya Town Counci yagikubyemu ebituli bwe yategeereza omulamuzi nti kkooti eno terina buyinza kuwulira musango guno okuggyako kkooti enkulu yokka n'awakanya ne eky’okuwaabira Katikkiro wa Kooki Sekyanzi mu linnya ly’obwakamuswaga mwe yategeerezza nti etteeka erivunaana obukulembeze bw’ensikirano omusango gulina kuwaabwa butereevu ng’ovunaana obukulembeze obwo sso si kuyitira mu muntu mulala.


text:
Kampala
Omusumba Kakooza (ku kkono) ng’abuuza ku bakadde.
OMUSUMBA omubeezi mu ssaza ekkulu ery’e Kampala, Christopher Kakooza asiimye ekibiina ky’enkola Enkatoliki ekya St.Vincent De Paul olw’okusakiranga obuyambi eri abankuseere.
Yagambye nti abakulira ebibiina nga bino n’ababiwagira nga badduukirira abateesobola balaga eddiini yaabwe bw’etekoma mu bigambo byokka wabula n’ebikolwa n’asaba abalala okubalabirako.
Bino yabyogeredde mu kifo ekirabirriwamu bakateeyamba e Nalukolongo mu Kampala ku Mmande. Akulira ekibiina kino, Joseph Kimera ye yakoze entegeka abantu abo okuba ne mmisa mwe beebalizza Katonda by’abakoledde omwaka guno n’oluvannyuma n’abagabula ekijjulo.


text:
Kampala
Abayizi ba St. Mary’s Kitende nga bali mu ssomo lya ssaayansi erya Physics gye buvuddeko
Bya TERAH KAAYA NGA Uganda yeetegekera okutandika okusima amafuta, kyetaagisa okuba n’abakugu abasobola okukola ku ky’okusima n’okulongoosa amafuta g’eggwanga.
Kino okukituukako, waalina okutandikibwawo ettendekero abantu bano mwe balina okuyigira byonna okusinga okupangisa abantu okuva wabweru w’eggwanga.
Akulira ekitongole ekya Uganda Industrial Research Institute, Prof. Charles Kwesiga agamba nti kino kitandikiddwako oluvannyuma lw’okuteekawo ettendekero erya Uganda Petroleum Institute.
“Twatandikawo ettendekero lino mu disitulikiti y’e Kigumba era nga ly’ettendekero erisoose mu Uganda okusomesa abayizi ku byamafuta. Twaggulawo nga March 20, 2010 nga twatandika n’abayizi 28.
Kino kyaleetebwawo ensonga eziwerako nti okutandika ettendekero nga lino oteekwa okuba n’ekifo ekimala, ebyuma ebyetaagisa abayizi okwegezesezaamu, ensimbi ezibalabirira n’okubabeezaawo.
Kyategeezeddwa nti Uganda yeetaaga abantu 3000 abatendeke mu byamafuta abataliiwo kati. Tetwayagala kukozesa basomesa kuva mu nsi ndala era nga kino okukituukako twalina okusunsula mu basomesa abaffe wano ne tubazzaayo ne bongera okubangulwa mu bye bagenda okusomesa era kati be tulina bali ku mutindo gwa nsi yonna kubanga n’ebbaluwa abayizi baffe ze baweebwa nga bafulumye za mutindo gwa nsi yonna.
Tutwala bayizi abaayita PCM era n’abayizi abalina ebisaanyizo okugenda mu yunivasite newankubaddde baweereddwaayo ebifo, basobola okujja ne bayingizibwa ne basoma ebyamafuta.
Omuyizi asooka kugezesebwa okukakasa obaddala ebigezo bya siniya eyoomukaaga yabiyitira ddala ng’akozesezza mutwe gwe era nti eggwanga lijja kumuganyulwamu bw’anaaba afulumye.
Gavumenti buli mwaka ettendekero lino eriwa obuwumbi 2 okuliddukanya era nga tusuubira essaawa yonna ejja kuzongerako okusinziira ku bwetaavu.
BATENDEKEBWA EMYAKA EBIRI
Abayizi bano bamala emyaka ebiri nga batendekebwa, oluvannyuma baweerezebwa mu nsi endala okwongera okubangulwa n’okugezesebwa era nga kati twakoze endagaano ne gavumenti ya Trinidad and Tobago gye tugenda okusindika abayizi baffe abanaatera okumaliriza.
Tubadde tukolaganira wamu ne gavumenti ya Norway ng’abamu ku bayizi baffe tubasindika mu kitongole ekya RKK, ku luno bagenda kwegerezaamu mu ttendekero erya Kenson School of Production Techinology Ltd okumala emyezi mukaaga.
BABANGULWA MU BYAMASANNYALAZE
Abayizi bano mu myaka ebiri basomesebwa amasomo omuli okusima amafuta, okukola ku byuma ebisima amafuta, okuyunga n’okwokya ebyuma ebikozesebwa ku mafuta, ebyamasannyalaze n’amazzi kuba byonna bigendera wamu.
Ebyobulamu, obutonde bw’ensi n’okwekuuma bikwatibwako wamu n’obutale n’engeri y’okubuddukanya n’amasomo amalala mangi. Bino byonna biggweera mu myaka ebiri gyokka era omuyizi bw’afuluma aweebwa Dipuloma.
DIPULOMA YA DDAALA LYA NSI YONNA
Dipuloma ye naddala bw’abeera asinze kusimba makanda ku kya kwokya byuma etuukanira ddala n’eyekitongole ekya American Elding Society kwe kulaba nti tulina abayizi okubagezeseza mu nsi ezirina ebisaanyizo ebituukana n’omutindo gw’ensi yonna.
Omuyizi ateekeddwa okufuluma ng’ali ku ddaala ery’ensi yonna era nga bwe kuba kuvuganya asobolera ddala okuvuganya n’abayizi abalala okuva mu nsi ezirina amatendekero ku byamafuta.
Omuwendo gw’abayizi gukyali mutono naye mu kiseera kino gwe tusobola, okusinziira ku nsimbi gavumenti z’etuwa naye nga mu ntegeka twagala obusobozi mu nsimbi.” bw’agamba.
Agamba nti okuyingiza ab’omwaka guno kukyali mu lusuubo kuba gavumenti tennabawa ssente nti naye ekifo n’ebikozesebwa bwe binaafunika bajja kuyingiza abayizi 200 kubanga tubeetaaga nga eggwanga okusinziira ku mirimu egiriwo.


text:
Title: Backyard Banging
Duration:
12:13
Submited by: chocky
Category: Hardcore
Added on: January 18th, 2011
Tags: "kya tropic" escort, 2011 kya tropic, a, anal kya tropic, ang, b, back, backyard, bang, banging, bigtits, blond, blonde, blonde gets, c, ck, d, e, ed, escort kya tropic, f, fuc, fuck, fuck kya in the ass.com, fucke, fucked, g, get, h, hard, hardcore, i, kya, kya fuck tube, kya fuck tubes, kya fucked, kya tropic, kya tropic 2011, kya tropic 2011 tube, kya tropic anal, kya tropic anal latest release, kya tropic anal tube, kya tropic anal#q=kya tropic anal, kya tropic ass fucked, kya tropic assfuck, kya tropic at your backyard, kya tropic big ass fuck, kya tropic by the pool, kya tropic fuck, kya tropic fuck in the ass, kya tropic fuck that ass, kya tropic fucked, kya tropic fuckin, kya tropic fucking, kya tropic fucks by pool, kya tropic fucktube, kya tropic latest release, kya tropic new 2011, kya tropic pool, kya tropic pool fuck, kya tropic poolside, kya tropic tube, kya tropic video 2011 new, kya tropic video new 2011, kya tropics 2011, kyatropicfuck.com, kyatropictube, kyatropictube.com, l, londe, n, new kya tropic, new kya tropic 2011, new kya tropic 2011 video, on, r, s, t, ts, ts fuck, u, who wants to fuck kya tropic, y
Rating:
Loading ...
Views: 152 views


text:
Comments
Mukasa | Stockholm, Sweden
Kasibante amezze Singh!!
Ssebo Kasibante kulika. Tomezze Singh yekka naye n''abalabe ba Buganda naddala Lt. Gen. M7. Wabula tokoma mu kujaguza kuwangula musango: oteekwa okukuba Singh mu kooti akuliyire sente n''ebiseera byoyonoonye awamu n''okukugatta olwebizibu ebikutuusiddwako police, etc etc.
Oloyik David | Gothenburg
This really shows that the system is working.
The only problem is that; most of the time it is abused and misused by both the government and the opposition.This is a good lesson to both parties.
Marion | Upplands Väsby
Muzukulu wa Nambi tebamwepankirako! Lwaki kasajja gwe togenda ewamwe newesimbawo? Ye ani yakuwa erinya eryo erya Katongole? Sisubira nti Kasibante asobola okujja mu nsiyo neyesimbawo... Otekeddwa okubako wokoma. Tekitegeza nti bwebakukiriza okubera mu Buganda olina kutwepankirako era tokiddangamu. Wamma Kasibante kulika mwana waffe, era tujjakwongera ekisanja ekirala wakiri njakulinnya ennyonyi nkomewo nsobole okulonda ku kisanja ekirala, kubanga ndi muna Uganda atukiridde era ndi muzukulu wa Buganda. Nze obwo obusiba ebitambala bwantama... tafulu!
yoou | kampala
Muzukulu kulika. Naye abantu be''lubaga mwali mwatuswazaswaza! muwagira mutya akasajja ako akatasobola na''kweyogereko! mbu oyo yaba abakikirira! banage tuwonye akantu . Wama Muzukulu kwatta enkasi ate kola nnyo bajja kukuwa ne''kisanjja ekilala kuba ebiseera byo kali akabi kabyononye! Wabula I salute your lawyers they are ka wa.
steve | durban
buno sibusooze mu mawanga naye omusoga bweyagenda mu mbalala okwesimbawo bona baliwa mu okuwagira byanyima era gavument teyawakanya kusalawo kwabantu naye bwekiba wano mu buganda ekyo tubera tusosola kyovolaba nga kasibante byagwera mukoti nga singh amuyise omuyindi omuntu nebamulangirila ate gavument nga eyita mu kakiko ko kulonda nepalapalanya bananga kansubire nti kuluno munawa ensalawo yakoti
NameSSEKIDDE JOHN CHRIS | Masaka
I LIKED THE COURT RULING,BECAUSE THEY HAVE SHOWN TRANSPARENCY TO THE PUBLIC.
Name Bobison | kampala
NZE NEWUNYA OMUNTU AKWATA AKALULUKE NOKAWA OMUNTU NGA KATONGOLE OMUYINDI,KYOVA OLABA NTI ABANTU ABAMU BEBASALILAWO OBUSALIZI MUKALULU MMWE MUZIZZA ENSI YAFFE EMABEGA..NABINO BYONNA UGANDA BYETUUSEKO,AMAZIGA,OBWAVU MMWEMUBILEESE,ATE NEWUNYA ABALI SIDE ERI NAYENGA EMBEERA JJEBALIMU EYIUNGULA EZZIGA,NAYE NEBASIGALA NGA BAGAMBA NTI AGIWADE OMULIRO.....KITARO !!
nalugwa | kampala
NAYE KATONGOLE YALI TASOBEZA KUBANGA NZE MPISIBWA BUBI NGA NDABA ABALWADDE BABATWALILA KUKABANGALI IT MEANS TETUYINA AMBULANCE KUBANGA ABAZI BE MISANGO KABANGALI OMUTAMIVU KABANGALI ABALWADDE KABANGALI FFE TULI FUNADI AMBULANCE ??EGWANIKA LWE MULAGO JUKILA BWETWALABAYO KU BANTU ABAFA ELUGOGO EGWANIKA LYALI LYAMELAKO OMUDO WAGULU KU MABATI.NSUBILA NAKATI OSANGA KATONGOLE YANDIBIDABILIZZA.ABAFUZI BEBAMU SARAH NKONGE YAGAMBA OYINA OKUBAKO
Alice | London
Wabula Katonda ye talya nguzi yoga yoga muzukulu wa Kayira yingira Paliyamenti naye tovva kumulamwa. Bana lubaga banange mwali muswaziza ani kumwe ayiza ogenda e New Delhi nebakuwa akalulu olaba Omuyindi okuzala omwana mumu frica tamulagayo era tamubala nga mwana bambi battubola nnyo. Naye Katonda yebazibwa, owagavviri atuvire. Abewo Yesu.
ssembajjwefredrick | boston-u.s.a
katonda anti ye talya nguzi ate era ebibbe tebyala.yogaayoga kasibante okumegga Katongole.
Namedanielkisekka | Citylondon
Kulika nyo ssebo
cissy Nayiga | Dublin in Ireland
Banange nga Mukama gyali ye ngamukulu oyo Hon Kasibante awangudde Pm Mbabazi yenyini yenyini mukama mukambwe mukama agulumizibwe nyo ekyo ekya Kasibante kyali kinyizo kya Buganda naye katonda yebale nyo era ne Mayor yebale yaleta eteeka obutagenda mu Court of Appeal naye abalamuzi mwebale nyo
Namesara | City chicago
wama sebo musajja wa kabaka yogayoga babade batusibyeko omuyindi genda okiike nga tewemotya. ssabasajja awangaale nenabagereka agerekere obuganda
Dionigio | Germanie
Hon. Kasibante kulikira ddala. Bakusasula n''obudde bwo obwonoonese..
Kasiita | Jefferson
Katonda talya nguzi!Ab''ekitongole ekiramuzi tubebaza nnyo olw''omulimu omulungi okunoonya amazima.Finally the truth prevails and for you Hon.Kasibante Go to parliament to represent people''s views,work well with the government and forgive the police for different arrests they were just on duty.Lets work for a better Uganda for peace and justice of our people.
Masembe | K''la
Gujira akaviiri akantama, naye n''abantu be Rubaga mubadde muswala abantu abali mu kibuga wakati mubeera mutya n''ogwo gu Kamusungusungu ndifumbirwa wa? Nyabula mbu gw''eretesa bu ambulance obw''ekibwa gutengule abantu!! Butw''ale eri ewammwe ndaba nabo embeera sinnungi nnyo!!! Class monitor obeewo nnyooooooo... Bagezezaako okusiba siba bakujje ku mulamwa naye n''olemerako. Awangaale b''ene cuucu magulu nnyondo nantakw''ata simu za bakopi.
Eddie Freddie kasirivu | kampala
yogayoga muzzukulu wa kayiira,kati oli hon awedde emilimu.kuluno nsubira ssibya gazzeti.Abamuyambyeko mukino namwe bayozayoza kakati class teacher ne class monitor mu house mwebali,kooti ate mwe mbebaza akensusso.Awangaale ssabasajja
Name | City
name kizza/k''la congratulation!we are saying praise the Lord!the witchcraft of this Asian is far much destroyed!go on boy,the sky is the limit.Now serve your p''le.
Trez | Hongkong
Mukama yeebale kulaga balamuzi amazima nebazuula ekituufu. Amaanyi tegalya nga bajjajjaffe bwebaageresa.Ekyali kikutte obudde, kibuyaga asudde.Emmese ne bw''egejja etya era eriibwa kkapa. Eno ntandikwa nnungi okwegyako abantu abatwekakatikako obwekakatisi. It''s pay back time for all the political goons. awangaale
kizza | k''la
yesu yebazibwe nyo munaffe, katonda mwesigwa nyo nyo nyo.
charles | Kampala
Bene dicamus domini, Deogratias!!! (Let us praise the Lord, thanks be to God.)


text:
Tambula n''omulembe
Omukyala bamukola masaagi.
Bya MUSASI WAFFE
OMUNTU okulabika obulungi ateekwa okwessaamu ssente n’ebiseera.
Ku mulembe guno ogw’okukuluusana okunoonya ssente, singa tofaayo kwerabirira kyangu okukaddiyira ku myaka 30.
Abakugu mu by’okulabirira omubiri bagamba nti kikulu omubiri okugukola masaagi, naddala ng’okozesa ebizigo ebituufu, nga omuzigo gw’ebinazi, ne woyiro omulala akola ku nsusu.
Masaagi ayamba omubiri ne gufuna ebiriisa ebigulabisa obulungi. Ebizigo ne woyiro akozesebwa mu masaagi akuuma olususu nga luweweevu era nga lunyirira.
Masaagi era ayamba okumalawo obukoowu mu mubiri n’owulira bulungi. era ne guddamu amaanyi.
Ayamba omusaayi okutambula obulungi mu mubiri kuba buli lw’onyigaanyiga emisuwa kiyamba omusaayi okutambula obulungi.
Akkakkanya obulumi mu nnyingo ne mu binywa byonna ne bitoowolokoka.
Buli lw’okola masaagi ayamba okukkakkanya ebirowoozo omuntu n’adda mu mbeera.


text:
Gwanga mujje Gwanga mujje!!!
Wednesday, February 22, 2012
LUGANDA -- Gwanga mujje Gwanga mujje!!!
Gwanga mujje Gwanga mujje!!!
Feb 23 - Coast to Coast AM w/ George Noory - 10 pm PST =
Feb 23 Lubalama Ku Lubalama ne George Noory Esaawa Nya ese’ekiro
“Okwenyanjulizibwa II” Rockefeller initiative”oba keyetunayita “Disclosure Petition II-
Ejja kuwebwa eli abobuyinza mu White House kumakya ga Febulwaali 23.
Akawungeezi kolunaku olwo Ekisekutivu era omulagirilwa wa PRG Stephen Bassett ajja kulangira ku ladio “Coast to Coast AM”
Febulwaali 23, essawa Nya paka saawa taano eze’ekiro,
Okwogeera ne George Noory kulwaki Okweyanjulizibwa oba kyetuyita “Disclosure” “Ffe Abantu” tusoobola okweyimirira mu kubulila Ekituufu.
Tulina enaku Asaatu (mpaka Maci 23) okufuna Siginikya Emitwaalo Ebiri mu emkumi taano (25,000)
Okukaka Gavumenti ya Obama okutudamu omulundi ogwokubiri kunsonga eno.
Buli muntu yena yena okuva mubuli Gwanga lyo kunsi kuno akilizibwa oku siyininga omulamwa guno: http://wh.gov/8wh
Subscribe to: Post Comments (Atom)


text:
Kampala
Omusajja ng'akama ente
Lwaki muwogo wange akaawa? Agnes e Tamu (0752101652)
Amazzi amangi naddala nga kati enkuba ng’etandise akaawa, olumu kiba kika nga kye wasimba kye kikaawa. Yongera okumuliikiriza ebigimusa.
Ente eri eggwako nnina kukoma ddi okugikama? Eddie Mutumba e Nakisunga Kyaggwe.
Kirungi ente eri eggwako olekere awo okugikama nga ebula ennaku 60 oba emyezi ebiri ezaale.
Kino kiyamba omubiri gwayo okusaka amaanyi n’okuddako ennyama olw’okuba bw’eba ekamibwa etera okukogga olw’okuba ebirungo bingi ebizimba omubiri eba ebifulumiza mu mata. Kigiyamba n’okukuza obulungi omwana gwayo oguli munda etuuke okuguzaala nga guli mu mbeera nnungi.
Ssinga tolekera awo kugikama, bwe zaala eba nnafu n’amata geebadde ekuwa egasala.
Kika ki eky’embizzi kyemba nnunda okusobola okufunamu amangu ate nga tekitawaanya? (0705548433) e Bamunaanika.
Lunda embizzi ya Large White, ate bw’eba enkazi ezaala obwana bungi. Bw’eba nkazi esalira ku myezi mukaaga, wabula ennume gigiwe ku myezi munaana, ate endaawo ku myezi mukaaga oba osobola okugitunda ku mitwalo 25 oba 30.
Nsobola kufuna wa embuzi ez’olulyo era ku ssente mmeka? Era nsobola okuzifuna nga zirina amawako? Ssaalongo Diriisa Mawejje e Kagoma (052814978) ne (0701959271).
Mugende ku Makerere University Farm e Buyana mu Mpigi, mujja kusobola okufunayo embuzi zino nga ziri mawako. Zigula wakati w’emitwalo 40 ne 50 buli emu.
Biddiddwaamu Dr. Steven Lule, omukugu mu byobulimi n’obulunzi. Alina ekibuuzo ku byobulimi nn’obulunzi kiweereeze ku nnamba 0782006608.


text:
Comments
janinah | den helder,holland
ABO BAYAYE BALI MUKUNONYO SENTEEE NGABAFELA BANAUGANDA NAYE KASITA TEBABAKAKA KUBIJIMBILA NAYE ATE OYO TAATA ALPHA(BEBEKOOL) KATAALA ATE ALINA AKAMANYILA OLABA ALINYA KUNTEEBE YANABAGEREKA OBWO BUSILU BWENYINI ELA ALINA KUMAALA KWETONDELA MBUGAA ALYOKE ATEELELE ATEEAFUUNE NEKUNJOGEELA YOMUBANTUU SIKWASAMA BWASAMII MBU SHORT TEMPER WAPIII ELAA ENOO ARMSTERDAM TAADA TETWEETAGA KAWAWA OYOOO
Namekazibwe paul | Citykuweit city
majambere osembye ssebo nenyumba ekuremye bgup 2all surubada high sch mike paka siliver...........
Name Kennedy balinya | CityISTANBUL TURKEY
Newunya abantu ekwerwbila oyoo bebe col allinya ne''kumezza zabantu tayinna mpissa yadde ekisokka yemanyi nyoo even tasobola nakubonga ku bantu nga avugga motoka yee naye Bobi avamu nakubongako Bobi Wine mutuwabantu.
ssekitto kabuye yasiin | forks washington dc
wabula bagezezako okuzanya katemba naye its ok bobi ye yawamba naye akimanyi
Namejimmy | kampala uganda
bebe cool is alwys cool let them talk was againest his enemies but still he is the great man.
Kgs matovu | ENTEBBE
Extra large z greatest size BIG Z BEBE
Maama Kakyaala | TOB
Bangi ssi bano.Okwogera ennyo si kusinga, Golola ali kuki. Siraba baana abo naye Bebe ali Inter...
Mbonye | Kampala
Bobi wakabi
Name | Mbarara
bebe is big
Nameresty | Cityentebbe
Bobi Wine oyeeeeeeeeeeeeeeeeeeee
berseif | kampala
MUNENE Ha ha ha,bagoba agulina. olaba ne mickie wine avuma. kilaga bebe cool yasinga.laba abasinga basitukila kuye okugeza aba guudu lifu. ndowoza bobi wine ne gulupu ye balowooza etutumu banalinweleza mu kusigala nga bawalanpa bebe cool.
Katumba nicholas | Abu dhabi
Mwee.tukoye okutukolamu sente ate gwe bebe twakukowa oyogelanyonyo ate nga toyina kolina
kasajja ali | stockhlom
obo bombi basajja banaku banonya wakunonyeza sente ate webatayiye banalyawa
Mpalanyi | kampala
wa ebyo bya ppa!!!!!abo bali mu katemba wa kukolerako ssente teri atakimanyi era nze sissaayo kigambo kyange
SSEMOGERERE DOUGLAS | kampala
I call this "BOGUS" these two fools should just thank God for what they are instead of making head lines because we are missing other vital issues that matter so much and then these two old men take all the front page in the news papers instead of using the space to advertise various IN TAKES for different universities and Tertiary institutions. so i let them grow .
Name Zam | City Kampala
Dr chamili Akyabasinga nnyo eyo eddolittu takyagiwuliikamu, Naye basembo muyinna banazala ne basezara, mpozi egeeri gyemwawasa emabali w''buganda,naye mukule
Captain Dan Kyaze | London
MUNENE: Bobi Wine munene nyo ku Babe fool akoze ebilabwako ate nga yelandiza yeka talowoleza mu byakitaawe.
Ssebirago Athanasius | Ankara - Turkey
bannange buli kimu kiggwaawo na mukwano wamu nokusonyiwagana! buli omu asonyiwe munne bwewabaawo ebyasoba ate buli omu yeerabire ne''byaliwo. Akuume
tebandeke | dubai
kyoka uganda obo abami benonyezza ssente nga ye muna uganda ajera mubaveko abo
maria | UK
GROW UP GUYS. Temuswalaako. Mwali mutulimba byemwayogera mu Church ya Pastor Bugembe mbu temukyalwana.
Grow up guys. What example are you giving the youth and your kids
Thomas Mukasa Bisobye | Mulago,Kampala
Omu ajje yevemu agume masajja asinge ku munne obukulu
lukyamuzi paul | kampala
sirina budde bwa konona kuba namwe mukimanyi babazanyira kumitwe bakola bukozi ssente. ''''DIVIDE AND RULE'''' BAWUKANYE OMALE OBAFUGGEE!!!!!!!!!! wade bebe yansingira.
matano | toronto
Nze sirina budde bwenyonona kulaba ebyo ebisajja. Sente yakili nzugulamu li "Rolex " nedyesala mufo kyomansa Sente mbumpagila abayaye. Banamawulire bebawaga enjuyi zombi....ate amalobbozi gabwe gasanila kuyimba nyimba zalubaale.
matano | toronto
Nze sirina budde bwenyonona kulaba ebyo ebisajja. Sente yakili nzugulamu li "Rolex " nedyesala mufo kyomansa Sente mbumpagila abayaye. Banamawulire bebawaga enjuyi zombi....ate amalobbozi gabwe gasanila kuyimba nyimba zalubaale.
apa | Kampala
Bebe Cool ne Bobi Wine, mugende mumaso nokola sente ndaba kati bagenda kuyika balete akatitine kebayinawo mwegulire zi HAMMER, Benzi, eyo buiness nabukodyo,
Lydia | LONDON
KALETWAKOWAAAAAAAAAAAAAAAAAA!!!
Rubbie | LONDON
BOMBI TEBALINA MAGEZI BESOJJANGA''ABANA BATO MUKULE MUVEMWEBYO....MUZADDE NABANA! NGABAWULILEBYO KULWAKIBO TEBAKULE NGABAVUMA ABANTU OBA OKUYISAMU ABANTU AMASO... GROW UP U GUY PLASE.....MULAGE''ABANABAMWE EKIFANANYI EKILUNGI N THANKS!
nankya | rodos
guys naye mwe munakuladi banange? buli kisera ne mubera muntalo,bambi mwewe kukitibwa ,mr bobi walinya eddala,era nensi yona ekimanyi oli mazi mawanvu ,kubaolimusajja mukakalukanyi,bano ba bebecool bagala kuza mabege ,lwaki omala obudde mbu abantu balonddeko,omukulu aba mukulu,plz tebakumalira budde
Name anthilokios | athens
naye banange abantu bano bombi ebintu byabwe bikusobera,lwaki tebefugako ne bafuka ekyo kulabirako eri abayimbi abato,ffe buli lwebasiriikirira tuba tu manyi bakuze naye kitwe wunyisa nga bwe basumulula buli mu atandikira weyakoma bambi omubanda,wakabaka nkwegayiiridde kumaekitibwa kyakabakawo ove muluyogano olwe kito kuba kati abo ba bebe cool obasinga obukulu ne kitibwe era oyitibwa mr ,oba mwami wakiri kitwale nti bo tebanakula,nawe bebe cool obulako kimu kuwasa ofuke mr,newe tukusaba wefuge obere omuyimbi eyegombesa abalala,ensi nkowu abantu tetukyetaga kuwulira ntalo zamwe bwe muba mwagala okulwana mugendde omufuke abamagye mulwanise koni,bambi mukule guys
NKWANGA | kampala
bannange ogenda okwetegereza empalana yonna kwabo ababiri eva kwaani asinga mune , naye dala mubutuufu ani asinga ? naye nze ndi muwagazi wa bobi wine naye ate nenyimba za bebe cool ezimu zinyumira .katugambe abayimbi bano bonna benkana mu kuyimba naye ate mu birara omu kubo asinga mune .ntegeza omubanda wakabaka da GREAT YE ALI KU DAALA LILYE .
RTK | ENTEBBE
Bobi wine is the man to watch, Bebecool is a real fool who can not even rely on him self but family inheritance, let him learn how to develope him self by adopting the advice from H.E Boby Wine
nbj | Chichester - U.K
Eyo njaga yebatawanya, ate nze mbalabula nti bwemutagiveeko muja kusibira BUTABIKA mwembiriri, wadde ebawa amanyi nemuyiiyayo ate n''okwevuma, naye kati mulindirire mitwe gyamwe kutabuka.
Sam | Boston
Eno style gyemuliko yayitako emyaaka.
Najjingo | muyenga
Abo bagalakukola sente kubanga webaba tebayimbe yimba zevuma ne music wabwe tabatabulila mulungi ne zi show zebakola tezikwatayo, mulabile kuba radio ne mune tv, kati nabo balyeyo banoya gwebavuma music alye abatabuli bulungi
TWAIB KASUMBA | Greenville USA
nze ndi muwagizi wa bebe naye amazima go omuyaaye yatuyitako, bebe ayina kukola nnyo alabe nga omuyaaye amumenyawo,ekikulu bebe cool yalemwa okuyimba ebyamagezi, nga wadde oluusi ne bobi bwatyo naye ebiseera ebisinga bobi wine atera kuyimba bizimba naddala abavubuka, gamba nga caroline,buyonjo kadingo to mention but a few.
Michael | Pretoria
Bobi musajja muyiiya nnyo kuvva mbuto ngatoba oyo Bebe majjani.
Mugabi | Germany
Entalo zaabo kazanyo ka kwenonyeza sente naye ssi mpalana kuba Bobi ka musajja mukulu tayinza kutakula ntalo mu bugenderevu. naye nga bwekiri nti ayiiya money! Abantu abalinawo ku budde mugende mu show mumuwagire mukatoli munange!! Oyo Bebe ate twakoowa naye ekikulu takula alowooreza nnyoo ku front bench!!
MAT | Mbarara
Abaaye, mwe mwabaaki, kwaki temuyiiya bigassa na bisanyusa ba fans mukifo kyokwevuma. Mulabire ku Ragga Dee, eyo tabelayo. Abakyala abayimbi ebyo nga sibyebayimba! Mutwale eri obusiru bwammwe kuba mutuuse okututama, gwe ate mufuse nga Ingrid nti kwatabeera mumawulire talya mmere? Obwongo obutono....
Era nga nsasula eziyingira ngónyimbila ebyo bi gassiya byammwe. Mutuuse okugwa mwembi ngábayimbi.
mail | amsterdam
These two guys are really fun.They both look to be mature .Why are they carrying the gradge against one another?Is there a secrete behind they dont want to reveal to them selves or are they both fs.Both have families etc .Please guys mature en behave
Name. Lwanga | City London
This is childish. Let these two use their God given talents to move forward , it''s not about munenenemu it''s about a rich heart in doing good things to others nze Lwanga e London


text:
Kyenjojo
Abatuuze nga baziika abantu abattiddwa.
Bya Ismael Kasooha
ABANTU mukaaga nga bonna baaluganda battiddwa mu ntiisa, abazigu bwe babalumbye ne babasanjaga ng’embuzi nga n’omwana ow’omwaka ogumu tebamutaliza.
Obutemu buno bubadde ku kyalo Kaitabirege, Nyankwazi mu disitulikiti y’e Kyenjojo, abasajja babiri abaabadde babagalidde ebiso bwe baalumbye amaka ga Jack Sabiti ne batta mukaziwe n’abaana be bana naye ne bamuteega ng’adda awaka ne bamutta.
Maria Bonabaana eyabadde azze okulaba ku ssenga we ng’alina omwana wa myezi ena nga ye yasimattuse abatemu bano ebyabaddewo abinyumya bwati;
“Zaabadde ssaawa 4.00 ez’ekiro ekyakesezza ku Lwokutaano, abasajja babiri abaabdde babagalidde ebiso ne bamenya oluggi lw’ennyumba ne bayingira era baatuukidde ku ssenga ne Cleophus Kyomukama ne babatta.
Baalumbye mutabaniwe Ignatius Bwesisira ow’emyaka 13 wadde yagezezzaako okubalwanyisa. Baasse Kasande ow’emyaka ena, Karambuzi ow’emyaka omukaaga ne basambyayo omulenzi ow’omwaka ogumu.
Nze nneewozezaako nti ndi mugenyi ne bandeka nga kirabika be babadde baze okutta baabadde babamanyi. Baafulumye ne bagenda kyokka saategedde nti ne bba wa ssenga Jack Sabiti yabadde attiddwa, okutuusa bwe twamulabye ku makya.
Abatemu bwe baagenze nakutte omwana wange ow’emyezi ena ne ng’enda mu kasiko gye nasuze era enkeera ne ntegeeza balirwana abayise poliisi. Mu bantu abaakung’aanye nagenze okulaba nga mujjiddemu omunu gwe nneetegereza ng’atta ssenga n’abaana ne mmulaga abantu.”
Omutemu aluse olukwe bwe baalukoze
Omutemu yategeerekese nga Muhimba era yagambye nti, obutemu buno yabukoze ne Museveni Ahimbise muganda wa Sabiti.
Omumyuka wa ssente w’ekyalo Bernard Akankwasa agamba nti, Sabiti ne Museveni baludde nga balina obutakkaanya oluvannyuma lwa mukyala wa Museveni okufa ne balumiriza mukyala wa Sabiti Kyomukama nti yamusse.
Kigambibwa nti, olunaku mukyala wa Museveni lwe yafa yagenda mu maka ga Sabiti n’alyayo ennyama n’oluvannyuma n’alumwa olubuto era n’afa. Abooluganda bano tebaddamu kukwatagana olw’okufa kuno. Museveni yadduse ku kyalo ate Muhimba akuumirwa ku poliisi y’e Kyenjonjo.


text:
Kampala
Sarah Nyakaana
Bya HANNINGTON NKALUBO
DAYIREKITA wa Kampala, Jennifer Musisi asazizzaamu endagaano ya kkampuni ya Muky. Sarah Nyakaana gye baamukolera okuddukanya ekifo kya Centenary Park nti yava ku mulamwa n’amulagira akyamuke.
Akulira ebyamateeka mu KCCA, Mike Okua yawandiikidde kkampuni ya Muky. Nyakana eyitibwa Nalongo Estates Ltd ebbaluwa wiiki ewedde n’amulagira akwase KCCA obuyinza bw’okweddukanyiza ekifo kino.
“Yamenya endagaano eyamuweebwa. Yali tateekeddwa kuzimba bizimbe bya buwangaazi nga bwe yakola era endagaano ye tugisazizzaamu.
Tumulagidde akitukwase ffe tukyeddukanyize,” omwogezi wa KCCA, Peter Kauju bwe yagambye. Kyokka Sarah Kizito Nyakana yagambye nti waliwo eyawubisizza Dayirekita w’amateeka Okua n’amawulire agakwata ku kifo kino.
“Endagaano KCC gye yatukolera mu kusooka ye yasooka okugimenya (KCC) era olw’okuba yali tekyayamba ne tukola endala. Kati ekifo nkiddukanyiza ku ndagaano mpya era ndowooza tebagirina,” Sarah bwe yagambye.
N’agattako nti balooya be bamaze okuwandiikira KCCA ebbaluwa nga babaddamu. “Nkyaddukanya ekifo kifo emyaka emirala ena era mmaze okubawandiikira.
Ekitundu ekimu kyange kya bwannannyini ate ekirala kye nsuubira kye boogerako ekiri mu poloti 34E ne 36E ekyo twakikolera endagaano empya kwe mbiddukanyiza era mmaze okubawandiikira nga mbategeeza.
Centenary Park yali nsiko nga kigambibwa abamenyi b’amateeka basiibangamu nga beebase, Muky. Nyakana n’akisaba KCC eyaliwo ekiseera ekyo ne bakimuwa akikulaakulanye n’okukirabirira.
Ekifo kati kya mulembe naye aba KCCA bagamba nti endagaano yagimenya era bagyeddizza.


text:
Kampala
Ab'ekiwayi kya Kayongo
Bya Angel Lubowa
AB’EBIWAYI by’Obusiraamu, eky’e Kibuli ne Kampalamukadde bakkiriza okusaawo akakiiko ak’awamu akaliko n’ababaka okuva mu gavumenti eya wakati akagenda okuddamu okwetegereza emivuyo egivaako obutakkaanya.
Bino baabituseeko mu kafubo ak’enjawulo akaakubiriziddwa pulezidenti Museveni mu makaage e Rwakitula ku Lwokutaano bwe yayise ebiwayi byombi ng’ayagala bimalewo obutakkaanya bwabyo.
Ekiwandiiko okuva mu maka g’obwapulezidenti kyategeezezza nti ab’e Kibuli baakulembeddwamu Supreme Mufti Zubairi Kayongo ate Sheikh Shaban Ramadhan Mubajje n’akulembera ab’e Kampalamukadde.
Kyasaliddwaawo bateekewo akakiiko akenjawulo akaliko ababaka okuva mu biwayi byombi kyokka kwegatibweko n’ababaka okuva mu gavumenti eya wakati kalondoole emivuyo ab’e Kibuli gye bavunaana ab’e Kampalamukadde.
Ab’e Kibuli baggya obwesige mu Mubajje nga bamulumiriza okunyaga emmaali y’Obusiraamu n’obutatuukiriza bye yeeyama ng’alondebwa era bawakanya n’okulonda kwe yategese nga kwekwabadde kubawambisa ekitebe ky’Obusiraamu kyokka poliisi n’ebalemesa.
Okusooka Museveni yalabudde ebiwayi by’Obusiraamu okukomya okunenengana nti ebikolwa byabwe bijja kubuzabuza abantu babulijjo nabo badde mu ntalo z’amadiini mu kifo ky’okukola begye mu bwavu.


text:
Buganda
Omutaka Kayiira (akutamye) ng’akwasa (ku ddyo) obukeedo n’emiti.
OMUMYUKA owookubiri owa Katikkiro, Muhamood Ssekimpi ataddewo enkola abantu ba Buganda abalina ebikozesebwa mu kuzimba Amasiro gye banaayitamu okutuusa ebintu byokka ebisaanidde ku Masiro agazimbibwa.
Ssekimpi nga ye minisita w’ebyobuwangwa, ennono n’obulambuzi mu Buganda, yagambye nti bagenda kuweereza abantu mu bitundu ebyenjawulo gye bagenda okusinziira basunsule mu bintu ebikungaanyiziddwa ng’essubi, emmuli, ebinsambwe n’ebikozesebwa ebirala nga kino kya kuyamba ebintu ebineetaagibwa mu mulimu guno byokka okutwalibwa ku masiro. Bino
Ssekimpi yabyogeredde ku Masiro g’e Wamala ab’ekika ky’Embogo abakulemberwamu Omutaka Kayiira Gajuule gye baamukwasirizza emmuli, obukeedo, amavuuvuume, emisambya n’essubi bye baawaddeyo olw’okuzimba Amasiro g’e Wamala.


text:
Kampala
Obutebe, weema n’ebintu ebirala ebya Bukedde ebyayonooneddwa amataba.
Bya Henry Ssennyondo
BANNAKATWE babuulidde abakulembeze baabwe ebizibu ebisinga okubatawaanya omuli mukoka ayanjaalira mu mayumba gaabwe n’ayonoona ebintu ng’ava ku myala egyazibikira, obujama obuva ku mujjuzo gw’abantu, abayiikuula enguudo ezibeera zimaze okukubibwa koolansi ne babasaba babibakolereko.
Ebizibu ebirala bye baabuulidde abakulembeze baabwe, mulimu embeera y’ebyokwerinda esajjuse mu kitundu kyabwe omuli ababbi abasikambula ku bantu ssente, amasimu, ensawo z’omu ngalo n’ababakuba obutayimbwa mu biseera eby’okunnyuka n’okugenda okukola ku makya ennyo.
Gattako ba landiroodi b’amayumba okulyanga buli ssente mu bizimbe byabwe ne batafaayo kuzimbira bapangisa baabwe kaabuyonjo nnungi. Kino abatuuze baagambye nti kituusizza n’abamu okuta kazambi n’akulukutira mu mifulejje.
Ebimu ku bizibu bino abakozi ba BUKEDDE baabirozezzaako mu lukung’aana oluyitibwa ‘Mugobansonga’ lwe baategese mu kisaawe ky’omu katale k’e Katwe ku Lwomukaaga.
Ekire ky’enkuba ekyatonnyedde essaawa nga bbiri omwabadde kibuyaga, yajjuzza ekisaawe kino nga gy’obeera nnyanja ye yasimwawo. Kuno gattako, omwala oguva mu Ttaawo Zooni ne guyitira wansi wa Queens Way okugguka mu Kasule Zooni bwe gwabooze mukoka n’ayanjaalira mu luguudo olwabbulwamu Ssekabaka Muteesa.
Ab’ebigere n’ebidduka ebimu byabadde tebikyasobola kusala olwamataba gano. Ssentebe wa Kasule Zooni, Mw. Siraje Ssemugooma yalumirizza abatuuze ba Ttaawo Zooni okubasibako kasasiro akuluggusibwa mukoka ono.
“Ffe tuli bayonjo naye abatuuze ba Ttaawo Zooni be batusibyeko obujama. Kasasiro bamuyiwa mu myala mukoka n’amutuleetera eno,” Ssemugooma bwe yategeezezza.
Omwala guno, yagulambuzza meeya wa Makindye Dr. Ian Clarke ‘Busuulwa’ ne bamusaba agubagogolere abatuuze bawone okufiirwa ebintu byabwe. Dr. Clarke yabasuubizza nti ajja kusindika abantu abagogola emyala egyo kubanga kati baafunye ku bakozi abawerako.
KAZAMBI NE KAABUYONJO
Ye, Ssentebe wa LC 2 owa Katwe I, Paulo Lukumbira yagambye nti omuze gw’okuta kazambi n’agenda mu mifulejje naddala mu biseera by’enkuba, bagulwanyeeko nnyo ne gulabika nga gukendeddeko.
“Luli enkuba olwabanga okutonnya bw’eti, wawuliranga kazambi acuuma ng’olwo omanya nti bazitadde ng’ate aggukira mu mukoka n’ayingira ne mu mayumba g’abantu”.
Oluguudo lw’e Katwe nga lusimiddwa.
Lukumbira yagambye nti baatuukirira ekitongole ekibadde kiyitibwa KCC, ne kibazimbira kaabuyonjo n’okubakukolera enguudo nga bayita mu pulogulaamu eyitibwa ‘Kampala Integrated Environmental Programme-KIEMP’.
Nagamba nti naye ekizibu kye balina, ebintu ebimu biba byakakolebwa nga bikyusizza ekitundu kyabwe eky’e Katwe mu ndabika ate enguudo ne baziyiikuula ne zonooneka.
“Ekyokulabirako, enguudo zino zaakakolebwa tezinnaweza na myaka ebiri. Naye bano abasimaasima enguudo nnasooka ne mbayimiriza ne mbasaba ebbaluwa ezibakkiriza okukola. Bwe baazimpa ne mbakkiriza naye ne tukola endagaano ey’okuzzaawo enguudo zaffe nga bwe zibadde.
Ensonga eno yawagiddwa, Ronnie Katende eyagambye nti okusimaasima enguudo zino kizireetera okwonooneka amangu.
Bbo abasuubuzi mu katale ka Kabaka e Katwe baategeezezza nti okuva lwe baatandika okusima enguudo zino, emmotoka z’ebirime zitubira ne zigwamu ate n’enfuufu n’eggweera ku byamaguzi byabwe.
Katende yasabye n’abasima enguudo okukolanga ekiro baleme kutta bizinensi zaabwe wamu n’okukendeeza ku mugotteko gw’ebidduka ogubaawo mu biseera eby’emisana.
Kino kyaleetedde Muky. Jannet Ssebyala okwebuuza nti omuntu omutuufu alina okuteekerateekera ekibuga Kampala yaani.
“Obanga tulina ‘bapulaana’, lwaki tebasobola kulaba nti oluguudo lulina okusimwa ne batasooka kukubawo koolansi?
Bayinza batya okumala okukola oluguudo emyezi mitono nnyo ate ne badda mu kuzisimaasima. Nsaba abakwatibwako bafeeyo ku bintu nga bino okwewala okwonoona ebibeera bikoleddwa,” Ssebyala bwe yasabye.


text:
Kampala
Abantu bazimbye wansi ku lusozi e Kireka mu ngeri etiisa.
Bya HERBERT MUSOKE
WAYISE omwaka gumu bukya ttaka liziika abantu e Bududa mu Bugisu nga liva ku lusozi Masaba. Abantu abasoba mu 300 be baafiira mu kabenje kano, akabeerawo kumpi buli myaka 10!
Kyokka kyewuunyisa nti nga tujaguza emyaka 50 egy’ameefuga, obumu ku bweraliikirivu obuli mu ggwanga kwe kuba nti abantu bazimbye ku busozi n’ensozi mu ngeri eteri ku pulaani era ng’essaawa yonna bubumbulukuka abantu ne bafa!
Mu Kampala, abantu bazimbye ku busozi okwewala amataba agazingako ebitundu nga Bwaise, Kalerwe, Banda n’ebirala bingi.
Mu mwaka gwa 2010, abakugu mu byettaka baalabula abatuuze ku kasozi Muyenga okwamuka ekifo kino kubanga ettaka ku kasozi lyandibumbulukuka ne libabuutikira.
Mw. Festus Bagoora omukugu mu by’obutonde agamba nti singa akasozi Muyenga kanaatonnyako enkuba ey’amaanyi, ettaka lyandibundulukuka naddala ku ludda lw’ebuvanjuba, ne libuutikira abantu abaluliko.
Mw. Bagoora musomesa mu Yunivasite e Makerere, annyonnyola nti abantu abali ku busozi Muyenga, Mbuya ne Kibuli bali mu katyabaga kubanga obusozi buno buwaniridde obuzito obuyitiridde buleetedde enjazi okweyasaamu ate ng’amayumba kwe gazimbiddwa.
Ng’oggyeeko okuzimbako, obusozi nga Muyenga, Kireka-Kasokoso n’obulala n’addala mu byalo okwasaako amayinja gwafuuka mulimu gwa maanyi era mmotoka zisiiba zisomba ettaka n’amayinja. Kino kinafuya obusozi buno era abantu bangi ababuutikiddwa ettaka mu birombe by’amayinja nga e Kireka-Kasokoso.
Gye buvudeko abatuuze mu bitundu by’e Wakiso beemulugunya ku kkampuni ekuba amayinja nga ekozesa eddagala eribalula enjazi ne zituuka n’okuggyamu amawako g’ebisolo byabwe, okuleeta enjakita mu mayumba n’okubaleetera ebirwadde. Oba nga abantu n’ebisolo ebiriraanye obusozi buno biyisibwa biti, olwo enjazi eziwanirira emirimu gino zisigala ku ki?
Mu ngeri y’emu abantu abakolerako emirimu gino basooka kusaanyaawo miti egyandikutte mukoka agadduka okuva ku busozi buno n’okukuuma ettaka nga liri wamu.
Mw. Bagoora agamba nti bino byonna kitadde obuzito obw’amaanyi ku nsozi ezaamala edda okutendewalirwa era ng’abantu ababuliko bali mu bulabe bwa maanyi.
Mu 2007, akulira ekkuumiro lw’ebisolo ku lusozi Masaba (Elgon), Johnson Masereka, yali yalabula dda nti abeesenza ku lusozi luno ne batemako emiti baavukaako akabi.
Masereka agamba nti yiika ezisoba mu 2,445 ez’ekkuumiro ly’ebisolo zaali zizingiddwaako abantu mu famile 127; sikweya kiromita 15 e Sironko; 6 e Mbale n’endala 5 e Bududa nga batema emiti okuzimba, okulima n’okukuba amayinja.
Omukugu mu bw’entambuza y’emirimu mu kitongole kya NEMA, Goretti Kitutu Kimono yagambye nti obusozi mu Kampala tebunnaba mu mbeera yeeraliikiriza kyokka singa tewabaawo kikolebwa kulaba ng’ebikolebwako bikolebwa na bwegendereza, akabi kandijja.
Abazimba ku nsozi basaanye okusooka okufuna pulaani ebawa amagezi ku ngeri gye basobola okuzimbamu ennyumba ng’ate tebataataaganyizza butonde,” bwe yagambye.


text:
KINO ni kitabu eky’esyangano esy’ekwenene. Silhwire omwa kitabu kikulhu eky’ekihugho kyosi, e Biblia. Esyangano sikakuha emyatsi eya kera ey’ekihugho erilhua omughulhu Nyamuhanga atsuka erihangika erihika okwa mughulhu wethu ono. Kandi sika kanaya n’okwa ebya Nyamuhanga akalhaghanisaya erikolha omughulhu owakasa.
Ekitabu kino kikakuha ekyutsutsu eky’ebiri omwa Biblia. Kikakanaya okw’abandu abali omwa Biblia n’ebya bakolha. Kikathasya kanganaya amaha awuwene aw’engebe y’erikotha omwa kihugho paradiso awa Nyamuhanga abiriha abandu.
Ekitabu kiri mw’esyangano 116. Esyangano hino sithwire mwa bitsweka munani. Olhupapura olhukanjura obuli kitsweka lhuka soborera omwa bikuhi ebiri omwa kitsweka ekyo. Esyangano sithondire ndeke-ndeke ngokwa myatsi ya ghenda yikabya kera. Eki kikakuwathikaya eriminya emyatsi eyi nga yabya mughulhu wahi, n’erikilinganisyayo n’eyindi myatsi, eyabyaho kera.
Esyangano hino siri omwa mubughe mwolho-mwolho. Abangi okw’inywe abakiri balere mukendi thoka eriyisomerasyo. Inywe babuthi mukendi bana indi abana benyu abakiri balere bakendi tsemera erisomerwa esyangano hino emirundi n’emirundi. Mukendi sanga muthi omwa kitabu kino muli bingi ebikatsemesaya abalere n’abakulhu kuthya.
Emilhondo eyikaha obwema omwa Biblia yiri okw’ighunzerera erya buli lhughano. Wukasabawa erisoma ebitsweka bino ebye Biblia okwa syangano hino siseghemere.
Emilhondo eyihandikirwe siyiri ngoku yiri omw’Amasako. Yihiribirwe omwa mubughe omwolho nuku abaana banga yitheghereryayo. Emilhondo eyikanganibwe okwa muhindo owa buli lhughano yikakukanganaya ahalhuire olhughano omwa Biblia.


text:
Kampala
Abantu nga balinze Kabaka okuggulawo emipiira gy'amasaza e Mityana.
KU Lwomukaaga, Kabaka yaguddewo emipiira gy'amasaza e Mityana, bannyinimu aba Ssingo ne bakubwa Buweekula ggoolo 2-1.
Njozaayoza Bannassingo okuzimba ekisaawe e Mityana ne bakissaako bbugwe wamu n’okwaniriza obulungi Kabaka ng’aggulawo emipiira gy’amasaza ku Lwomukaaga.
Omupiira gwaseereddwa
Omupiira gwa Ssingo ne Buweekula gwasasuddwa 10,000/- (olukale) ne 30,000/- mu paviriyoni. Akakiiko akategesi kaagusedde olw'okuba kaategedde nti abantu baabadde balina okugulaba olwa Kabaka. Kikyamu okuseera abantu olw'okuba baagala nnyo Kabaka waabwe.
Ng'emipiira gy’ebika girabirwa ku 3,000/- ate nga nagyo gibaako Kabaka!
Kitange eyavudde e Kayunga okulaba omupiira guno ne Kabaka, entambula yamumazeeko 22,000/- n'agattako 10,000/- n'okulya kwa 5,000/-. Ddala ensimbi zino bantu bameka abasobola okuzeefiiriza ng'ebula wiiki emu bazzeeyo abaana mu masomero?
Nga Abaganda, twetaaga ssente okukulaakulanya 'Ebyaffe' naye ate tuleme kutikka bantu mugugu muzito nga tubakamulamu ensimbi ze batasobola. Abantu bajjumbidde omupiira ogwagguddewo kuba Kabaka yagubaddeko naye ate era n'emipiira egiddako gyetaaga okulabwa, empaka lwe zijja okunyuma. Okulya ennyingi si kuggwa maddu!
Ekisaawe kya KCC
DDIIFIRI Brian Mmiiro n’abazannyi Andy Sekaymboya (KCC) ne Sam Ssenkoomi (URA FC) baayingidde mu byafaayo by’omupiira mu ggwanga.
Mmiiro ye yasoose okulamula omupiira omutongole mu kisaawe kya KCC ekipya e Lugogo, Sekayombya ye yasoose okukiteeberamu ate Ssenkoomi n’asooka okukifuniramu kaadi eya kyenvu.
Njozaayoza KCC okufuna ekisaawe ekyayo n’ewona obupangisa e Nakivubo. Ekisaawe ky’e Lugogo kiri kumpi ne Kampala nga tekijja kukaluubiriza bawagizi mu ntambula ey’obuseere kati nga bwe guli ku ky’e Namboole.
Kifunda nnyo
Wabula ekisaawe kino tekiwera mu buwanvu n’obugazi. Mu njogera ennyangu kiringa ekiri ku ‘poloti’. Abazannyi tebamalaayo maanyi kuba emipiira gibuuka ekisaawe ne gigwa mu bizimbe ebbali ate n’omupiira guyita ekisusse.
Bino bivaako abawagizi obutanyumirwa bulungi mupiira. Obufunda bwakyo KCC ejja kubufunamu obuzibu gye bujja ng’ekyalidde ttiimu ezirina ebisaawe ebigazi anti abazannyi baayo bajja kuba tebamalaako mu ‘ggaasi’ kuba baba baamanyiira ekifunda.
Aba KCC muyogeeyoge okufuna ekisaawe ekipya naye mwerinde okukonya enzannya ya ttiimu yammwe kuba kifunda nnyo.
kkawuma@newvision.co.ug
0772371990


text:
Ebyemizannyo
BYA BASASI BAFFE
Bell Super League:
Bunnamwaya 0-1 Simba
UTODA 0-3 Victors
Police 3-1 Masaka
Fire Masters - Proline (tebaazannye)
OKUWERA Fred Kajoba (Simba) kwe yaweze nti waakujoogera Bunnamwaya FC ewaayo (e Buikwe) tekwabadde kwa kwekangabiriza bwe yagirumbyeyo n’agisonseka akagoolo kamu.
Guno gwe gwasoose mu sizoni eno Bunnamwaya okukubirwa mu maka gaayo e Buikwe mu mupiira mwe yayolesezza omutindo ogwa kyakayiga, nga n’okwegeza yeegezezza mu ggoolo ya Simba akalundi kamu kokka! Kizito Luwaga ye yaweerezza ennyanda mu ddakiika eya 55 n’egwa butaka nga Robert Omunuk tannateebera Simba mu ddakiika y’e 70.
Omuteebi ali ku foomu, Ceasar Okhuti teyazannyidde Bunnamwaya sso nga ne Martin Muwanga yabadde ku kkoligo lya kaadi.
E Kavumba, bannyinimu aba Fire Masters tebaalabiseeko oboolyawo nga tebaagala Proline kubaswalizaayo anti n’omutindo gwabwe ebiro bino si gwe guli awo omulungi ennyo! Sizoni ewedde, baagaana okukyalira Boroboro e Lira ate mu sizoni eno, tebaakyalira Old Timers mu Bell Uganda Cup.
Mu mirala, Police yatimpudde Masaka (3-1) ate Victors n’ewumiza UTODA (3-0).
Mu ngeri y’emu, aba URA eggulo baasiibye mu kuwuga ne sauna ku wooteeri ya Jokers e Bweyogerere ng’akakodyo k’okuwawula abazannyi abeetegekera Bunnamwaya ku fayinolo ya Bell Uganda Cup e Gulu ku Lwomukaaga.


text:
Kasalabecca
Kayemba ng’azannya ne Kitooke ku siteegi.
SSAALONGO Geoffrey Kayemba okuva lwe yafuna abalongo, ssente azinoonya lutali luno.
Kayemba akola nga maneja wa Chris Evans, maneja wa Kream Proctions ekulirwa Hajji Haruna Kitooke ng’ate akola mu DCR Studios ekwata vidiyo z’abayimbi.
Omanyi abayimbi bano bwe baba bayimba bateekamu katemba okusanyusa abadigize.
Kati Ssaalongo Kayemba olumala okusolooza omudidi ku miryango n’okulaba nga buli kintu kitambula bulungi ng’ate alinnya siteegi okuzannya katemba gye yeekolera obusolo obusesa ennyo abantu.
Wano abantu we baatandikidde okwebuuza nti Kayemba okuzaala abalongo kye kimukozesa ennyo ng’anoonya ssente z’amata g’abaana oba ayagala kukulaakulanya talanta ye naye ayoole omudidi. Baabadde Lukaya wiiki ewedde.


text:
Kampala
Bebe Cool ne Buchaman ku siteegi.
PULEZIDENTI wa Ghetto, Bobi Wine munyiivu olwa Buchaman okusala eddiiro ne yeegatta ku Bebe Cool.
Amubuuzizza nti ssebo, ggwe Katonda bw’akunyiiza ogenda wa sitaani? Bannange, oyo Buchaman yali munene nnyo mu Fire Base Crew nga mumyuka wange kyokka obutayiiya bw’amulemesa okukola ssente n’agenda ng’agamba abantu nti namubba.
Bobi Wine okuta akaka yabadde mu kivvulu kya ‘Battle of The Champions’ ku Lwokutaano ku Rugby Grounds e Lugogo, Bebe gye yamuleetedde ku siteegi okulaga abantu nti Bobi mubi nnyo okutuuka n’okubba omulema.
Wabula waliwo atugambye nti Buchaman okujja ku siteegi, Kavuma eyategese ekivvulu yamaze kumusasula mudidi era ddiiru baagikutulidde mu paakingi ya Game e Lugogo ku ssaawa nga munana ez’emisana.


text:
Wakugondeze Tukubungire?
Obworaba n’ogonza kwega Baibuli otasaswire sente yoona rundi n’ogonza kumanya ebirukukiraho, nitukusaba oijuzemu foomu enu hansi rundi ohandiikire Abakaiso ba Yahwe ha ndagiiro y’ekicweka kyawe. Nitukusaba owetegereze ebintu binu.
- Oina kubaho n’ebyokwijuzamu nambere akasaare kolekerize ()
- Nitukusaba oleme kwijuzaamu foomu enu n’okozesa amabara g’omuntu ondi
- E-mails titwija kuzigarukamu
- Nitukusaba otabaho ebyawe ha bwawe eby’okusaba rundi kuhandiika omu busanduuko obuli ha foomu enu


text:
EKI n’ekitabo ky’ebitebyo eby’amazima. Nibiihwa omu Baibuli, ekitabo ekikuru omu nsi yoona. Ebitebyo ebi nibikworeka ebyafaayo by’ensi okwiha obu Ruhanga yaatandika kuhanga okuhitsya omu bunaku obu turimu. Kandi nibitugambira eki Ruhanga arikuraganisa kukora omu biro by’omu maisho.
Ekitabo eki nikikuha ekishushani aha bikwatiraine na Baibuli. Nikigamba aha bantu ab’omu Baibuli n’ebibaakozire. Kandi nikyoreka amatsiko g’amagara agatahwaho omu kibanja kya Ruhanga eky’omu nsi eki yaaraganiise abantu.
Omu kitabo eki harimu ebitebyo 116. Bitebeekanisiibwe omu bicweka munaana. Orupapura orurikubanza omuri buri kicweka nirugambaho omu bigufu aha birikushangwa omu kicweka ekyo. Ebitebyo ebi nibikuratana gye nk’oku byabaireho omu byafaayo. Eki nikikuhwera kwega obu ebi byabaho n’oku birikukwatagana n’ebindi ebyabaireho omu byafaayo.
Ebitebyo nibigambwa omu rurimi orwanguhi. Imwe abaana bato nimwija kubaasa kubyeshomera. Imwe abazaire nimwija kukizoora ngu abaana baanyu abato nibaija kushemererwa mwaguma nimubashomera ebitebyo ebi emirundi mingi. Nimwija kushanga ngu ekitabo eki kirimu bingi ebirikushemeza abato hamwe n’abakuru.
Ebyahandiikirwe byayorekwa aha muheru gwa buri kitebyo. Nimushabwa kushoma ebicweka ebi ebya Baibuli omu ebitebyo birikukomooka.
Ebyahandiikirwe ebyajurizibwa omu kitabo eki biri omu muringo ogundi. Bitairwe omu rurimi orwanguhi kugira ngu abaana bato babaase kubyetegyereza. Ebyahandiikirwe ebyayorekwa aha muheru gwa buri kitebyo nibyoreka ahu ekitebyo ekyo kiihirwe omu Baibuli.


text:
Kampala
Bya Ali Kizza
OKUTOOLA salaamu y’emu ku nnono ezikakata ku buli Musiraamu okutuukiriza singa aba asisinkanye n’owooluganda mu ddiini.
Abasiraamu okusisinkana ne beetoolera salaamu n’okukwatagana mu ngalo basonyiyibwa agamu ku mazambi. Wabula osaanidde omanye obulombolombo bw’okutoola salaamu. Waliwo abantu, n'ebifo awasaanidde n’awatasanidde kutoolera salaamu.
Sheikh Yunusu Lubega e Nateete annyonnyola bwati ku nsonga eno.
1. Ali mu sswala: Singa osanga omuntu ng’asaala, tomutoolera salaamu era singa ogitoola aba talina kukuddamu.
2. Avuga. Singa olaba owooluganda ng’ali mu kuvuga tomutoolera salaamu wabula y'asaanidde okugikutoolera olw’ensonga nti ebirowoozo bye oyinza okubicakalanya n’omukozesa akabenje.
3. Atali musiraamu. Tosaanidde kumutoolera salaamu wabula singa akwesooka n’agikutoolera oddamu nti “aleikumu salaamu oba alaikum.”
4. Omuntu asoma kulaani. Kikkirizibwa okumutoolera salaamu naye tekyandisaanidde. Kale mu mbeera eno osaana omulinde amalirize oba ye ogikutoolere.
5. Ali mu kaabuyonjo. Bw’oba oli mu kweyamba n’otoolerwa salaamu tolina kugyanukula.
6. Abali mu lukung'aana. Singa osanga abantu nga bali mu kuteesa, tosaanye kubatoolera salaamu wabula obeegattako n’ogenda mu maaso nabo olwo salaamu n’ejja oluvannyuma.
7. Atambula y'alina okutoolera atudde. Singa oba otambula n’olengera owoluganda atudde, ggwe olina okumutoolera salaamu era n’abantu abatono be balina okutoolera abangi.
8. Ayingira ennyumba. Singa obeera otuuse awaka ng’obaddeko gy'ova, ggwe olina okutoola salaamu ng'oyingira.


text:
Kampala
Abaana nga basoma eddiini y'Obusiraamu mu luwummula ku muzikiti gwa Masgid Salam e Ntinda.
Bya Hafswa Nankanja
ABAZADDE abamu beesuulirayo gwa naggamba eri abaana baabwe. Abamu obuvunaanyizibwa baabulekera bakozi abayambako awaka ng'ono y'amanya omwana by'alya, bwe yasuze nga ne bw'aba alwadde omukozi y'asooka okumanya.
Kino kikyamu, jjukira omwana bw'aba akyali muto obwongo bwe buba ng'olupapula olukalu nga buli ky'oluwandiikako kikwatako bulungi.
Omwana bw'omulekera omukozi gw'omaze galonderera n'otofaayo ajja kumusomesa emize emikyamu ate wejjuse ng'entabwe evudde ku butatuukiriza buvunaanyizibwa bwo ng'omuzadde.
Abazadde abamu balina n'omuze gw'okulimbira ku masimu ng'abaana balaba ne beerabira nti babeera babasomesa era omwana akula amanyi nti okulimbira ku ssimu si kikyamu.
Sheikh Abdul Nasir Sempala akulira Ekibiina kya Hijja wal Umar ekitwala abantu e Mekka annyonnyola bw'ati,
"Hadith ng'eva ku An Gibeale egamba nti, Lumu omusajja yajja eri swahaba Umar ng'amuloopera omwana we ng'ayagala amuvunaane nti tamuwulira, Umar yabuuza omusajja ono oba yatuukiriza bulungi obuvunaanyizibwa bwe ng'omuzadde,
Omwana bwe yawulira n'abuuza Umar nti n'omuzadde alina obuvunaanyizibwa eri omwana? Umar n'amuddamu nti ye era ekisookera ddala omuzadde alina okufuna omukyala oba omusajja omulongoofu ekiyamba omwana gwe banaazaala okuba omulongoofu kuba enjovu ezaala njovu n'enkoko ezaala nkoko.
Ekirala omuzadde alina okutuuma omwana amannya amalungi agalina ekigendererwa ekirambulukufu mu Busiraamu okugeza, Muhammad, Umar, Ali, Hafswa, Aisha, Sumayiya n'amalala ag'abantu abalina bye baakola okuyamba Obusiraamu.
Ayongerako nti omuzadde alina okusomesa omwana eddiini y'Obusiraamu okuviira ddala nga yaakatandika okwogera n'omusomesa erinnya lya Allah buli kadde.
Omwana gwe baali baleese okuvunaana n'agamba Umar nti, Swahaaba, kw'ebyo byonna by'oyogedde nze kitange tewali kye yali ankoledde kubanga ne mmange simumanyi era n'eddiini y'Obusiraamu sirina kye ngimanyiiko.
Wano Umar omusango yagusalira omuzadde oyo era n'amugamba nti amale okutuukiriza obuvunaanyizibwa bwe olwo n'omwana lw'ajja okutuukiriza obobwe.


text:
wakiso
Walakira ng’anoga nnakati
Bya EDWARD SSERINNYA
ENKUBA eri mu kutonnya mu bitundu eby’enjawulo, wabula abalimi abamu batidde okusimba nga balowooza nti oba oli awo ebirime bye basimbye nga kasooli, ebijanjaalo n’ebirala biyinza obutadda, olwa sizoni erabika nga egenderedde.
Ye Ssaalongo Walakira Nnyanzi ow’e Nakaliiba-Nakawuka mu Wakiso agamba nti, bw’alabye nga sizoni eringa emuyitako kwe kusalawo amaanyi gonna okugamalira ku nva endiirwa era alina ky’afunyeemu.
Walakira agamba nti, enva endiirwa nnyangu okulima kuba teziriiko mirimu mingi ate zikula mangu n’oyanguwa okufuna ssente ez’amangu.
Ekirala ekirungi ky’enva endiirwa ezisinga teweetaaga kusimbuliza kuba zikulira mu nnasale beedi. Walakira agamba nti bw’oba olima enva endiirwa okugeza nnakati, ebbuga, doodo, ensugga n’ebirala, olina kubiyiwa mu bupadoko, kino kikuyamba okufuna w’oyita ng’okoola.
Nnakati: Ono akulira omwezi gumu n’ekitundu, okukula obulungi olina kumuyiwa mu padoko n’osobola okufuna w’olinnya ng’omukuulamu omuddo. Nga tonnasimba ettaka osobola okuteekamu nnakavundira ne ligimuka. Kasita omala okumuyiwa mu wiiki emu aba ameze. Ekiganda kya nnakati kitandikira ku 500/- n’okudda waggulu, padoko eya fuuti 10 ku ssatu osobola okufunamu ebiganda bye 500/- nga 30.
Ebbuga: Ebbuga okumera limala wiiki emu yokka, ate oluvannyuma lw’ennaku 30 gwe mwezi gumu liba likulidde ddala. Lino nalyo likulira mu beedi era tokooza nkumbi olina kukoozesa ngalo, ensingo osobola okugifuna ku balimi baalyo oba okugula mu dduuka eritunda ebyobulimi. Ekiganda ky’ebbugga kitandikira ku 300/- okudda waggulu.
Doodo: Ow’amakoola amanene abantu gwe basinga okwettanira, era ono y’atunda. Akulira ennaku 28, zokka, naye akulira mu beedi, nga mu padoko emu eya ffuuti 10 ku ssatu osobola okufunamu ebiganda ebiwera 35, kuba munene amakoola ekiganda kiwera mangu.
Bw’olima enva endiirwa ozifunamu mangu ssente
Ensugga: Zino zifaanaganya makoola ne nnakati, bwomala okuziyiwa, omwezi gumu n’ennaku 10 ziba zikuze bulungi era ng’otunda. Enva endiirwa ebika ebirala kuliko, Kojeti buno buyite obusujju- nabyo bukulira ku mwezi gumu n’ekitundu.
Ejjobyo: Lino likulira omwezi gumu gwokka ng’ekiganda kitandikira ku 500/- n’okudda waggulu , entula nga zino bw’omala okusimba olina okusimbuliza era zikulira emyezi esatu, okuva ku kinnya ekimu okudda ku kirala olina okuleka amabanga ga ffuuti nnya ku nnya kuba ziba zirina okwagaagala obulungi. Enva endiirwa endala kuliko sukumawiiki, bbiring’anya n’ebirala.


text:
Kampala
Bad Black
Bya Martin Ndijjo ne Joseph Mutebi.
OLUVANNYUMA lwa mwanamuwala Bad Black ( Shanita Namuyimba) amanyiddwa ennyo mu kuyiwaayiwa ssente n’okucakala, okuzaala omwana omuddugavu gw’alumiriza nti wa bba omuzungu, David Greenhalg Omuzungu agaanyi abantu okukyalira nnakawere Bad Black.
Kigambibwa nti Omuzungu yakedde Nsambya okukakasa oba nga ddala omwana wuwe wabula yavuddewo nga simusanyufu olwa langi y’omwana gy’afaananamu. Kyokka ekipande ky’eddwaaliro omwana kwe yazaaliddwa kiraga nti David Greenhalg ye kitaawe w’omwana.
Abakulira eddwaaliro ly’e Nsambya ab’enjawulo be twayogedde nabo baagambye nti Greenhalg yawadde ebiragiro ebikakali obutakkiriza muntu yenna kujja kukyalira Black.
Black yasoose kugenda mu ddwaaliro lya International Hospital e Namuwongo ku Lwokuna n’asulayo n’avaayo ku Lwokutaano.
Black ne munninkini we Meddie Ssentongo bali mu kkooti ku musango ogw’okwekobaana ne babulankanya ssente za Greenhalg ezisoba mu buwumbi 11. Black adda mu kkooti ku Mmande ejja nga May 14. W’abeeredde ng’awozesebwa, Black abadde agamba nti alina olubuto lwa balongo.


text:
Makerere
NZE Cathy Ssanyu, mbeera Makerere.Okulabagana n’omulenzi wange twasisinkana mu ssomero.
Munnange yali ansinzaako ekibiina wabula bwe yansaba okutandika okwagalana sasooka kukitwala ng’ekikulu kuba nnali saagala biyingirira misomo gyange.
Wabula twasigala tuli baamukwano era awo laavu yaffe we yatandikira okukula mpolampola nga kati twakamala emyaka mukaaga nga tuli ffembi.
Wadde nga tuli mu mukwano omuzito tetunatandika kubeera ffembi kuba munnange tanneeyanjula mu bakadde bange mu butongole naye nga kino tusuubira okukikola obudde bwonna.
Tutera okusisinkana naddala ku wiikendi ne twogera ku biseera byaffe eby’omu maaso kuba kati bye tutunuulidde.
Munnange ampa buli kimu kye mba neetaaga ate n’omukwano ogumpa mu bujjuvu era mu butuufu bwe kiba kirabo Katonda yampa kikulu.
Ekizibu kye ntandise okusanga era ekimbobbya omutwe be bawala abatandise okumwegwanyiza.
Ekizibu ky’alina musajja mulungi, muntu mulamu ate alinawo neku nsimbi kale buli muwala amulaba amwegomba.
Lumu nnali awaka ne wabaawo omuwala eyannumba n’anvuma nga kwatadde n’okundagira mmuviire ku musajja.
Olwokuba mmanyi embeera z’omulenzi wange ate nga mmwesiga omuwala ono saamufaako okutuusa lwe yennyula n’agenda.
Ekituufu kiri nti siyinza kumala gaterebuka olw’ebigambo by’abantu kuba nkimanyi abasinga bakolera mmukyawe bo bamweddize.
Wano we nsinziirira okusaba abo bonna abamwegwanyiza okumwesonyiwa kuba yalonda n’amala era batulekere emirembe mubeeko ebirala bye mukola.


text:
Masaka
Omubaka Nakabira ng’ayogera eri abantu ku mukolo. Ku ddyo ye mubaka Haji Mbabaali ne Ssejjoba.
Bya SADATI WALIGO
OMUBAKA omukyala owa Disitulikiti y’e Lwengo mu Palamenti, Getrude Nakabira Lubega agambye nti agenda kuleeta ekiteeso nti buli akwatibwa ng’asobezza ku mwana alaayibwe ng’embuzi.
Yagambye nti omuze gw’okusobya ku baana mu Lwengo gucaase olw’abavubu-ka abangi abanywa enjaga ate abasinga bwe bamala okusobya ku baana nga babatuga.
Bino yabyogeredde ku mukolo gw’okukuza olunaku lw’Abakyala mu Disitulikiti eno olwakuziddwa ku Lwokutaano ku kitebe ky’eggombolola y’e Kingo. Olunaku luno lukuzibwa nga March 8, buli mwaka kyokka ebitundu eby’enjawulo birukuza ku nnaku ez’enjawulo.
Ku mukolo gwe gumu omubaka wa Bukoto Mid West, Isaac Ssejjoba yasabye abantu be okukomya okwetundako ettaka ate abamu balekawo ettaka lyabwe mu byalo ne badda mu kibuga okutaayaaya ate bwe bava awo ne beekwasa Gavumenti nga bwe yabuza ssente.
Ye Ssentebe wa Disitulikiti, George Mutabaazi yagambye nti baakakwata abantu abasukka mu 20 abalumirizibwa okutigomya ekitundu kye.


text:
WADDE ssukaali wa bbula, ettundutundu ly’ettaka erisinga obunene mu Sango Bay Sugar Estates lyalekebwa awo ttayo wadde nga lyalina kulimirwako bikajjo bikamulwemu ssukaali. Ekyuma kya ssukaali ekiri ku ttaka lino nakyo katalagga dda.
Sango Bay lyali ttaka lya Bayindi kwe baakoleranga ssukaali okuva mu myaka gya 1930 kyokka omugenzi Iddi Amin Dada bwe yawamba obukulembeze mu 1972, n’abatwala nga nnabugi ssi mufungize, ne Sango Bay yasigala awo ttayo.
Abantu baabulijjo baatandika okwegabanya ettaka lino nga n’ekyuma kyonna kyayonoonebwa mu ntalo ezajja ziddirira nga mw’otwalidde n’olwo olwagoba Amin mu bukulembeze mu 1979.
Pulezidenti Museveni bwe yajja mu buyinza n’akomyawo Abayindi n’abaddiza n’ebyabwe mu 1996 bw’atyo Patel Sharad kati nnannyini kyuma kino naye yaddizibwa ettaka n’ekyuma kya ssukaali ebiri ku Sango Bay kubanga ye yali omusika wa kitaawe eyali nnannyinibyo.
Nga Pulezidenti alowooza ku ky’okuwa Mehta ettaka mu Mabira, omubaka wa Kakuuto mu Palamenti, Mathias Kasamba yagenze kipayoppayo e Sango Bay n’amulambula alabe engeri gy’ayinza okuzuukusibwa n’addemu okulima ebikajjo akole ne ssukaali, mu kifo ky’okusaanyaawo Mabira.
Ettaka lino liwerako obunene bwa yiika 146,000 era lyonna Gavumenti yaliddiza Patel kyokka n’okutuusa olwaleero tewali kintu kyonna kikolerwako. Ya Patel agamba nti akyalina by’alinda Gavumenti etuukirize olwo atandike okulima ebikajjo n’okuzzaawo ekyuma kino kiddemu buto okukola ssukaali.
Omubaka Kasamba bwe yakyaddeeko ewa Patel ku kyuma kino, yamunnyonnyodde nti olwaleero balima yiika z’ebikajjo 700 zokka era nga zino zigendererwamu kukola nsigo eyinza okusimbibwa ku yiika 7000 nga kuno kwe bayinza okutandikira okukola ssukaali olwo ne bagenda nga beeyongera mpolampola nga bwe basengula n’abantu abeesenza ku ttaka lino mu bukyamu.
Olwokuba nga mu myezi 18 gyokka ebikajjo bibeera bikuze nga bituuse okukamulwamu omubissi ogukola ssukaali, era ebikajjo ebyo bibeera birina okutemwamu ate nemusimbibwamu ebirala naye olwokuba nga tewali kyuma kiyinza kubikamula, ebikajjo bino bitikkibwa ku loole ne bitundibwa kukyuma kya Kagera Sugar Factory ekisangibwa e Tanzania.
Gye buvuddeko ettaka lino lyali litandise okulimibwako kasooli mu bungi wamu n’eddagala erijjanjaba omusujja kyokka ensangi zino bino byonna byayimirizibwa era okuggyako ensigo y’ebikajjo erimwako, tewali kirala kya maanyi kikolebwako.
Bbo abakozi abakola ogw’okusimba ensigo eno ey’ebikajjo wamu n’okukoleramu emirimu emirala ebiseera ebisinga baggyibwa mu bitundu by’eggwanga ebyenjawulo gamba nga mu mambuka ne mu bukiikaddyo ne baleetebwa e Kakuuto ate nebawebwa n’obuyumba omw’okusula buli munda mu ssamba.
Kasamba bwe yategeezezza Patel nga bw’ayagala okukulemberamu babaka banne baperereze Gavumenti eveeyo okumuyambako okutumbula ebikajjo, Patel yazzeemu nti, “Gavumenti ekimanyi bulungi ekigenda mu maaso wano kubanga enfunda nnyingi omukulembeze w’eggwanga twamunnyonnyola ku kiki kye twetaaga”.


text:
Kampala
Poliisi ng’epima ddereeva obungi bw’omwenge.
BADDEREEVA b’ebidduka abasajja n’abakazi omuli n’Abasiraamu bayooleddwa mu kikwekweto ekyakoleddwa poliisi y’ebidduka mu kiro ekyakeesezza Ssande nga batamidde.
Wabula abattulafiki beezobye nabo okubafuuyisa mu kuuma akakebera obungi bw’omwenge gwe baabadde beetise ku mitwe. Balangidde abapoliisi obwavu olw’okubulwa ssente ezinywa omwenge ne batawaanya abazirina.
Ekikwekweto kyakoleddwa OC wa poliisi y’ebidduka, (AIP), James Rumanyika. Baakwatiddemu Amina Namusoke Omusiraamu nga bw’omuliraana, oyinza okutamiira.
Abalala: Jackson Kamukama, David Kayemba, Edward Kinaalwa, Ronald Kawooya eyabadde atomera abapoliisi, Moses Mugerwa n’abalala.


text:
Emboozi
Polof. Lule
Bya Ahmed Kateregga
KU kisaawe ky’ameefuga e Kololo, waliwo limbo y’abazira ba Uganda omugalamidde Polof.Yusuf Kironde Lule ne Ignatius Kangavve Musaazi.
Bano be Bannayuganda abaasooka okuyisibwako ebiteeso mu Palamenti ebibalangirra mu butongole nti bazira ba ggwanga.
Polof. Yusuf Lule ye Pulezidenti wa Uganda akyasinze okubeera omuyivu naye ate akyasinze okufugira ekiseera ekitono, yamalako ennaku 68 zokka mu 1979. Ye yasooka okuziikwa ku kisaawe e Kololo nga January 24 1987.
Lule yali Minista w’ebyobusuubuzi mu gavumenti y’abafuzi b’amatwale mu gy’ataano. Ye yasobozesa Abaddugavu nga Mukubira ne Kayondo Shoe Shop okuzimba ku Kampala Road n’okuggulako amaduuka.
Lule yazaalibwa Kabasanda mu Butambala mu maka Amasiraamu mu 1921 kyokka bw’aba asoma mu Kings College e Buddo n’akyuka n’afuuka Omukulisitaayo, era kino ne kitiisa Abasiraamu okwongera okusomeseza abaana baabwe mu masome g’abaminsani.
Obwakatikkiro
Olwava e Buddo n’agenda mu Forte Hare Universitu e Alice mu South Afrika era mu masomero n’amatendekero yayolesa nnyo ekitone ky’ebyemizannyo naddala okudduka.
Ebyobufuzi, Lule yabisambira mu DP era mu kulonda Katikkiro wa Buganda mu 1959, aba DP gwe baasimbawo oluvannyuma lw’okusimbawo Matayo Mugwanya mu 1954 n’awangulwa ng’alangibwa okubeera Omukatoliki.
“Ku luno akatego k’Obukatoliki twali tukasimattuse,” munnamawulire Simon Mwebe, mu katabo ke “Ebyafaayo bya DP okuva mu 1954 okutuusa mu 1984” bwe yawandiika. Agamba nti akakundi k’e Mmengo Lule kamwekengeera nga kagamba nti Obusiraamu yabuvaamu bukulu tebamwekakasa.
Kaweefube w’omugenzi Badru Kakungulu okumatiza Ssekabaka Edward Muteesa ll akkirize Lule alye Obwakatikkiro mu kifo ky’okubusibako Mikayiri Kintu eyabuliko kyokka nga teyasoma, yagwa butaka. Mu katabo ke, Badru Kakungulu, Polof. A.B. Kasozi agamba nti Muteesa yayanukula Kakungulu nti, “Kintu musajja mugenzi nnyo!”
Ebyobufuzi bwe byagaana, Lule kwe kukulira Makerere Univesity of East Africa era yawakanya nnyo etteeka eryatondawo Makerere University Kampala, eryafuula Pulezidenti Cansala ng’agamba nti oluusi asobola okuba nga si muyivu. Waayita mbale ne bamusomogwalema nga Obote ne Amin ne bafuuka bacansala baayo!
Awo yafuuka omubeezi wa ssaabaawandiisi w’eggwandiikiro ly’ekibiina ky’amawanga agali mu luse olumu ne Bungereza era eno gye yava n’atwalibwa e Tanzania mu ngeri eyenjawulo ne yeetaba mu lukiiko lw’e Moshi olwatondawo UNLF.
Bungereza yapokera Tanzania ssente z’olutalo ng’ezirimbise mu kuddaabiriza ekitundu ky’e Kagera kyokka ng’eyagala Lule abeere Pulezidenti.
Kaweefube w’aba UPC okusimbira Lule ekkuuli nga basimbawo Paulo Muwanga yagwa butaka. Muwanga yalya bwassentebe bw’akakiiko k’ebyekijaasi, Lule n’afuuka ssentebe wa UNLF n’oluvannyuma Pulezidenti wa Uganda.
Gavumenti ya Lule teyaliimu Musiraamu n’omu, era Abasiraamu we battirwa e Mbarara okutuusa lwe yatuma eyali minisita we omubeezi ow’ebyokwerinda Yoweri Museveni eyakukomya embagirawo.
Aba tannabugumya mbooge n’aggyibwako oluvannyuma lw’okukyukasakyusa mu baminisita n’atondawo ne minisitule ezitaaliwo okusooka nga tamaze kwebuuza ku lwali olukiiko lwa National Consultive Council, ne lumuzikiza Godfrey Lukongwa Binaisa.
Lwe beekalakaasa olwa Polof. Lule
Abantu naddala mu Buganda ne Busoga baayagala nnyo Lule ne batundanga ennyama ku 20/- nti bbeeyi ya Lule era ne ssukaali gwe baali baluutinze mu masitoowa naye nga bamutunda layisi.
Nga bakulemberwamu Mayanja Nkangi, Lameka Ntambi ne Ssenteza Kajubi eyali omumyuka wa Cansala wa Makerere, beekalakaasa nti “Twagala Lule, oba tufa tufe; No Lule no Work,” n’ebirala kyokka byonna ne birema. Lule yasibirwa e Tanzania okutuusa Nyerere lwe yawalirizibwa okumuta.
Ababaka 10 omwali Dr. Paul Ssemogerere abeekandagga nga bawakanya okuggyibwako kwa Lule, baagenda mu buwang’anguse era abamu nga bakulemberwa Dr Andrew Lutakome Kayiira, baatondawo ekibiina kya Uganda Freedom Movement, Lule kye yavaamu n’atondawo ekikye ekya Uganda Freedom Fighters, kye yagatta ku Popular Resistance Army ekya Yoweri Museveni okutondawo NRM ng’akulirwa ye kennyini ng’amyukibwa Museveni eyali aduumira eggye lyakyo erya NRA ne Haji Moses Kigongo, eyali akubiriza olukiiko lwa NRC.
Mw.Museveni agamba nti Lule yabagulira laadiyo gye baakozesanga okukuba pokopoko mu nsiko. Yafa nsigo mu January wa 1985 ng’ali mu buwang’anguse, omulambo ne guzzibwa ku butaka mu 1987.
Mutabani we Wasswa Lule yali mubaka wa Lubaga North mu C.A ne mu Paalamenti eyomukaaga n’eyomusanvu.


text:
Kampala
Ebidduka nga bifuumuula enfuufu ku Ttaano.
Bya Josephat Sseguya
NKWANIRIZZA ku kyalo ekiri mayiro ttaano zokka okuva e Kampala kyokka bw’otuukayo osobola okulowooza nti oli mayiro 100.
Amakubo ag’ebinnya, enfuufu, emyala egizibikira, ne kazambi akuluggukira mu Kampala, mukoka abyetikka n’abikuba eyo olwo abaayo ne bafuna ekizibu.
Wano bayitawo e Nateete Ku Ttaano kubanga mayiro ttaano we ziwerera okuva e Kampala wabula ng’edda baayitangawo Mutundwe ku Mbaawo olw’okubaawo embaawo ennyingi.
Akatawuni ka ‘Ku ttaano’ ke kaawula disitulikiti y’e Wakiso n’eya Kampala. Ekitundu ky’e Kampala kye kiyitibwa Mutundwe ku mbaawo ate ekyo mu Wakiso kitwalibwa Kabojja era bayitawo Kabojja.
Akatawuni kawezaako obunene bwa bisaawe by’omupiira nga 10 kyokka amakubo ana agakayitamu gagendera ddala wala omuli e Nakawuka n’e Kasenge awava amayirungi era aba bodaboda bayita mu katawuni kano nga bavuga endiima okutuusa e Kampala nga tegannakala.
Ababeera ku bodaboda beesiba emitwe baleme kusaabaana nfuufu. Akatawuni kano kaba kakwatiridde enfuufu eva ku bodaboda ne takisi enkadde ezigenda e Nakawuka ate nga zidduka emisinde gya yiriyiri olw’okuba tewali bugulumo. Ekkubo erisala okuva e Nateete mu bitaala okuyita mu katawuni kano lye lyali ery’e Masaka ekkadde nga tebannazimba ly’e Busega.
Ezimu ku nsonga ezaaleetera abantu okusenga mu kitundu kino y’eggaali y’omukka eyayitibwanga kayoola eyasuulangawo abantu abaavanga e Kampala ng’ebaleetera ku bwereere akawungeezi mu myaka gy’ensanvu n’egyekinaana.
Kyokka mu kusooka, eggaali y’omukka wano yayitangawo buyisi ng’egenda e Kasese okunona ekikomo (copper). Essaawa eno, oluguudo lw’eggaali onoonya lunoonye. Abantu abamu baaluzimbako obuyumba mwe bakolera emirimu ate awalala lwabulira mu ttaka.
Angelina Nabulya, 60, eyakazibwako erya Jjajja Nnaalongo agamba nti amaze emyaka 25 ‘Ku Ttaano’ era y’omu ku baasooka okuzimbayo amayumba. Wabula agamu ku mayumba ge gaafuuka bifulukwa olw’amazzi okwanjaliramu ng’enkuba etonnye, abapangisa ne baddukamu.
“ Mu kitundu kino wadde nga waaliwo amazzi olw’okuba mu lutobazi, okuzimbawo tekyabanga kizibu ate n’amazzi nga tegayingira mayumba. Wabula abantu bwe basusse okuzimbayo olwo omwala omunene ogwali guva mu Kampala nga guyitira Kibuye, Ndeeba, Nalukolongo gwatuuka ekiseera nga bagufunzizza ate n’emyala emirala ne bagizimbako kati amazzi gawagaanyiza mu mayumba gaffe.
Kati okuzimba osooka kuyiwa ttaka ennyumba n’etumbiira, kino kireese amayumba gaffe agaasooka kubeera ng’agabulira mu ttaka. Tuli ku buzibu nze n’abaana bange abamu bafudde. Nsaba Gavumenti empe obuyambi, ekitundu kye tulimu kizibu nakyo ekitukolere.” Nnalongo bwe yategeezezza nga bw’ayita abaana abaabadde mu kitundu kino bajje yeekubye nabo ekifaananyi kubanga bonna abalaba nga bazzukulu be.
Egimu ku mirimu emirala egiriyo mwe muli; okutema ebitoogo ne bakolamu empapula. Martin Mutebi eyasangiddwa ng’ayanise ebitoogo yategeezezza nti bwe babitema ne bikala ne babisa mu kuuma akabikunya ne bifuuka ng’obuwunga.
Wano we babiguliza abakolamu ebitabo nga kkiro ya 4,000/-.Wabula atya olw’abantu abazimba mu kitoogo kino amayumba b’agamba nti banaatera okukimalawo ng’ate bo mwe baggya ssente.
Waliyo bbeekeeri z’emigaati n’abakolerayo ebindaazi nga be nasanze mu bbeekeeri y’ebindaazi eyitibwa Lucky Star.
Wano nagaaniddwa okukuba ebifaananyi era bantutte ntyagi nga bagamba nti ekkolero lyabwe terikubwa bifaananyi kubataanuulira ntalo.
“Ku Ttaano’ abasinga bakolerayo bukolezi tebasulayo olw’embeera enzibu naddala eya mukoka ng’enkuba etonnye.
Amayumba gaayo gava ku 20,000/-omuzigo ate eza ‘daabo’ ezimu ziri ku 40,000/- kyokka waliyo ne ze bakuweera obwereere n’otozisulamu kubanga amazzi gayinza okukutwala ekiro.


text:
Ebyemizannyo
Bobby Williamson
Ku Lwokutaano, omutendesi wa Cranes, Bobby Williamson twamusindise e Sweden ayongere okwekenneenya enzannya y’abasambi be tusuubira okukozesa mu mipiira gyaffe egya June.
Nga Fufa, enteekateeka eno tugenda kugissaamu nnyo ensimbi okwewala okuleeta abasambi ate ne batakozesebwa. Omulimu ogwaffe gwa kuleeta musambi aba atusabiddwa omutendesi naye okusalawo ani alina okusamba mulimu gwe.
N’olwekyo, twagala atuwe olukalala lw’abasambi abo bennyini be yeetegerezza obulungi nti abeetaaga. Wabula kino naye tasobola kukikola nga tafunye mukisa kubalambula gye basambira. Mu basambi b'agenda okutunuulira kuliko; Martin Mutumba asambira mu AIK eri mu kyokusatu mu liigi ya Sweden ne Brian Wabalayi, Massa ali mu Vasalund FC gye yeegaseeko omwaka guno.
Omulimu guno gwetaagisa ensimbi nnyingi era nga si nnyangu zaakufuna naye bino byonna tubitadde ku bbali tulabe nga ddala Bobby aweebwa omukisa okwekenneenya ensamba y’abazannyi be. Ng'ali e Sweden, Bobby asuubirwa okwogerezeganyaamu n’abasambi bano era n’abatendesi baabwe ku ngeri gye beeyambisibwamu mu ttiimu zino. Kirungi nnyo okumanya obumanyirivu abasambi bwe baba balina mu ttiimu gye basambira okwewala okubasambisa mu bifo ebikyamu.
Bw'anaava mu Sweden, tujja kukola entegeka okumusindika awalala gye tusuubira abasambi.
Mu zimu ku nkiiko ze tuzze tutuuza okwekenneenya enkola y’abatendesi bano nga ne Bobby mwali, yatusaba tumukolere kino era buli kye yasaba ffe tujja kukikola okulaba ng'atuwa obuwanguzi. Singa alemererwa, olwo tuba tetulina kya kukola okuggyako okunoonya omutendeesi omulala. Era tujja kufunayo omupiira ogw’okwegezaamu nga tetunnasamba Angola nga June 3.
Ng'ebyo mbitadde ku bbali, njozaayoza Entebbe FC ne Kira Young abayiseemu okuva mu Big League okwesogga liigi ya babinywera sizoni ejja. Muyogeeyoge era mbaagaliza buwanguzi.
Big League ebaddemu okuvuganya kwa maanyi era kati tutunuulidde anaawangula ekyokusatu wakati wa Victoria University ne Old Timers okuva e Mbarara. Mwenna abaabadde e Ssingo nga Kabaka aggulawo empaka z'Amasaza, mukulikeeyo.
rogersmulindwa43@gmail.com 0772751 829


text:
Kisenyi
Ab’omu Kisenyi nga basena amazzi amakyafu. Mu katono omwala oguyiwa waggulu w’oluzzi.
Bya HANNINGTON NKALUBO
ABAKULEMBEZE b’omu Kisenyi basattira olw’amazzi ge basena ku nzizi okwegattamu kazambi ne basaba Gavumenti eziggale zonna babafunire amazzi g’emidumu.
Mu Kisenyi kaabuyonjo zaasimibwa mu maaso ga nzizi ate ng’amazzi abantu ge bakozesa gava mu nsulo mu ttaka. Olumu amazzi gafuuka kazambi kyokka olw’okuba abamu ku bantu baffe tebalina kya kukola, bawalirizibwa ne bagasena era bangi balwadde.
Abakulembeze baayise olukiiko lw’abatuuze eggulo ne bagezaako okuyonja ekitundu kyokka nga bye bakola tebiyamba.
Kansala w’ekitundu Bossa Sserunkuma, eyabadde ne Minsa Kabanda, Eva Kyazike baayimirizza abatuuze okunywa amazzi g’enzizi mu Kisenyi nti mabi.
Bossa yagambye nti, “ekizibu kisinga mu zooni ya Kasaato, Muzaana ne Luzige. Enzizi z’ensulo zonna ziwerebwe olw’obukyafu era mwenna ababadde bazikozesa mbayimirizza.”
Zooni zino mwemusinga okusula abaana b’oku nguudo era tebalina kaabuyonjo ze bakozesa. KCCA yali etuwadde amazzi g’emidumu kyokka taapu zonna zaayonooneka nga twagala baddemu batutaase.
“Abatuuze era balina ekizibu kya kasasiro ng’enkuba bw’etonnya byonna bisibira mu nzizi. ‘amazi g’enzizi gonna kati mu gakozese mu kwoza mmotoka naye si kufumba,” Bossa bwe yagambye.
Kyokka abatuuze abamu baagambye nti wadde amazzi g’omu Kisenyi mabi tebalina kya kukola.


text:
Nakulabye
Bya BENJAMIN SSEBAGGALA
POLIISI e Nakulabye ekoze ekikwekweto n’eyoola abamenyi b’amateeka abasoba mu 40 okuli abanywa enjaga, abagula bamalaaya n’abateega abantu mu kkubo ne babakuba ne babanyagako ebyabwe.
Akulira poliisi y’e Nakulabye, AIP Muhammed kirumira yategeezezza nti ekikwekweto kyetoolodde ebitundu okuli Kiyaaye, Kiwuunya, Nabulagala n’awalala n’ayoola abakyamu.
Okukola ekikwekweto baasoose kukwata Mark Walusimbi eyeeyita ‘Marko’ ne Daniel Walakira eyeeyita ‘Daniyo’ abaateeze Ahmed Mayanja ne bamukuba ne bamunyagako essimu ye Nokia XI ne ssente enkalu.
Kirumira alumiriza nti waliwo abamu ku batuuze abeefuula aba LC ne bakolagana n’abamenyi b’amateeka. Y
agambye nti bano okukuba Mayanja baawendula Frank Sekkaza eyali ow’abavubuka mu zooni 4 nga kati ye baamutadde ku kakalu ka poliisi.
Bano omusango gwabwe guli ku fayiro SD:20/19/04/12 ku poliisi e Nakulabye.
Abalala abaakwatiddwa kuliko Abasudani n’abanyarwanda be baasanze mu Kifamba mu zooni I nga bagula bamalaaya.


text:
Engeri Y'okuyiga N'obukodyo Bwakwo:
Engeri entuufu ey'okuyiga
Engeri enungi ey'okuyiga kwe kusooka okuzuula:
- ekikula kyo
- obusobozi bwo mukuyiga
- nkola ki ekuyambye era gy'ogya okwetaaga
- obwagazi n'obumanyirivu byolina ku ky'ogenda okusoma
Okugeza kiyinza okuberera ekizibu okuyiga Physics naye nga ate omupiira
ogwa Tena tokisoborera ddala.
Okuyiga kwonna kugendera mu mitendera.
Gino emitendera ena gy'okuyiga.
Sooka oyokyemu kopi ogheyambise okudamu ebibuuzo.
Nga omoze tegeka obukodyo bw'okuyiga nga weyambisa byewazzemu
ku bibuuzo n'engeri y'okuyiga endala.
Ekiddirira


text:
Beera n'obuvunanyizibwa ku bulamu bwo.
Obuvunanyizibwa kitegeeza okutegeera nti obuwanguzi buva mukusalawo
kiko ekikulu mu byolubiririra ate n'obukulu bwebiseera nebirala
by'ogya okweyamba.
Tambulira bulijjo ku ebyo byewasalawo ebikulu
n'ebyo by'olubirira.
Okusalawo ku ebyo ebikulu mu bulamu bwo bulijjo tobilekera mikwano
gyo gyokka.
Sooka kkola ebyo ebikulu:
Gendera ku ntegeka yo mubukulu bw'ebyo byoyagala okola era toganya
kintu kyonna kuwugula.
Bulijjo lowoleza mu buwanguzi.
Obuwanguzi buli mukukola kyonna kyosobola okuganyula bosoma nabo,okuganyula
gwe wennyini ne abo abakusomesa. Bw'oba omaze okusiima by'okola
mu ngeri eno obubonero bwofuna bukuyamba buyambi kulaba wa w'oyimiridde
naye nga gwe kyoyagala okimanyi.
Sooka otegere abalala kyebagamba oluvannyuma
nawe ogezeeko okulaba nti bakutegera singa oba nga olina kyonnyonnyola.
Okugeza bw'oba olina kyewemulugunya mu mu kuyiga oba bubonero
bwo nga obwo, sooka weteeke mu kifo ky'omusomesa olyoke olabe
ngeri ki gy'oyinza okumunnyonnyola mu namatira.
Nonya bulijjo engeri entuufu ey'okumulungula
mu ebikalubye.
Okugeza bw'oba totegedde by'oyiga toddingana biddingane nga obisoma.
Nonya ekkubo eddala. Tukirira ku musomesawo, ekibinja mwosomera
oba abayamba ku basomesa olabe. Oyinza n'okutukirira
abali ku mulimu gw'okusomesa obukodyo mukuyiga.


text:
Kiki ekyatuuka ku mwami wange? Annoonya bulungi era naye n’acamuka kyokka oluba okutandika emikolo taweza na ddakiika ng’amaanyi gamuggwaamu. Mu kusooka si bwe yali. Waliwo amuloga?
Omusajja obutawangaalira mu kisaawe tekitegeeza nti waliwo amuloga. Baana bange mulekere awo okulwooleza mu ddogo.
Waliwo ensonga nnyingi ezivaako omusajja obutalwa mu kisaawe.
Ayinza okuba ng’alina endwadde nga puleesa oba sukaali ezimulemesa okubeera n’amaanyi agawera mu kisaawe.
Ayinza n’okuba ng’alina ebimutawaanya oba ebimweraliikiriza nga bw’atandika emikolo, ebirowoozo bitambula n’ekivaamu kuggwaamu maanyi.
Yogerako naye mukisalire mwembi amagezi.
Muyinza n’okulaba abasawo abakugu mu nsonga z’omukwano oba ababudaabuda abantu. Bajja kubayamba.


text:
Van Persie ne Walcott aba Arsenal nga basanyukira obuwanguzi gye buvuddeko.
Bya Innocent Tegusulwa
Tottenham 3-1 Wolves:
Tottenham eri mu bavuganya ku Premier sizoni eno oluvannyuma lw’okuwangula eggolu lyayo (yakubye Everton 2-0). Leero ngisuubira okujja ng’eriko n’obuma-nsuka emegge Wolves emu ku zisulirira okusalwako. Kye mmanyi Wolves ejja kuteebayo goolo naye tesobola kufuna kabonero.
West Brom 1-1 Norwich:
Norwich yawangudde QPR era nga gwe mupiira ogwokubiri okuguwangula ku bugenyi. Sisuubira nti balina embavu okutwala obubonero bwonna nga bakyalidde West Brom. Wabula ngusuubira okubaamu ggoolo ezikusukka ebbiri (over).
Aston Villa 2-2 Everton
Omutindo gwa ttiimu zombi muzibu okutegeera. Lwe zinaawangula oba okukubwa, tolumanya. Everton yakubiddwa Spurs (2-0) ku Lwokusatu wabula ogwa leero, ngusuubira kuggweera mu maliri. Ebyafaayo biraga nti Aston Villa y’etera okusooka okuteeba olwo Everton ne yeerwanako.
Blackburn 0-0 Fulham
Ttiimu zombi nzisuubira okukola ennumba ez’okumu kumu kyokka nga temujja kubaamu ggoolo. Ebyafaayo byabwe bombi biraga nti tebatera kuteebagana ggoolo nnyingi. Leero temuli ggoolo.
Chelsea 2-0 Sunderland:
Tekiba kyamagezi kusibira lukoba ku ttiimu nnene naddala Chelsea wabula likodi ye ku Sunderland nnungi. Chelsea teri bulungi naye omunene asigala munene.
Liverpool 2-0 Stoke
Okukomawo kwa Steven Gerrard kwakuyamba nnyo Liverpool naddala mu kaseera kano nga Luis Suarez ali ku kkoligo lya kibonerezo kya mipiira munnana. Omutendesi wa Liverpool Kenny Dalglish akimanyi nti wano w’alina okwongereramu ggiya bwe baba baakukiika mu kikopo kya Bulaaya.
ManU 2-0 Bolton:
Fergie waakusabira kubanga bassita ba ttiimu abasinga balwadde naye mmusuubira okusigala ng’azannyisa abaliwo ttiimu etuuke ku buwanguzi. Buli Rooney lw’ayaka ne ManU eyaka era ne leero kye nsuubira okubaawo basajja ba Fergie basigale mu lwokaano lw’ekikopo.
Newcastle 2-1 QPR
Wadde nga Demba Ba yagenze mu za Afrika, Newcastle nkyagirinamu essuubi okuvuganya ku banaakiika mu Europa. QPR kigenda kugikaluubirira okufuna akabonero kuba ebyafaayo biraga nti Newcastle ebalinako enkizo.
Swansea 1-1 Arsenal
Arsenal akyalira Swansea mu kaseera mwe yeetagira kumpi buli kabonero. Swansea awaka si ya muniino era nsuubira ttiimu zombi okuteebayo. Omutindo gwa Van Persie gugenda guddirira buli okuvuganya lwe kweyongera. Ndaba nga Arsenal tejja kufuna bubonero busatu.
Wigan 0-2 Man City
Omupiira guno si mwangu kubanga ttiimu ezirwanyisa ekyambe ziba nkambwe nnyo. Man City yakubiddwa Liverpool mu Carling Cup era ekiruyi yaakukimalira ku Wigan. Roberto Mancini alina okukimanya nti bw’oba oyagala okutwala ekikopo, olina kuwangula ttiimu entono.
Ku mipiira 12, Tegusulwa gye yalagula wiikendi ewedde, yatuukako 10.


text:
Kampala
NNINA olubuto era lwe lusoose naye njagala kumanya olubuto lulabikira ku myezi emeka?
Mwana wange buli muntu olubuto lumuyisa bubwe era luvaayo mu bbanga lya njawulo kumpi ku buli muntu.
Waliwo abatuusa n’okuzaala ng’abalabi bababuusabuusa oba bali mbuto oba nedda.
Sso ng’abalala ku myezi ena babeera batandise okulaga nti balina embuto. Ogambye nti nkuyambe naye simanyi lwaki olubuto lwo okulabika okitwala ng’ekizibu.
Kansuubire tolina kikyamu ky’oyagala kukola kubanga omuntu owolubuto abeera nga kyatika era ne bwe buba bulwadde nga bumukutte banguwa okumutwala mu ddwaaliro.


text:
Mityana
Abatuuze mu lukiiko lwe baayise.
Bya Luke Kagiri
POLIISI eremesezza abatuuze ku kyalo Kasambya mu Ggombolola y’e Kassanda mu Disitulikiti y’e Mubende okugoba munnaabwe ku kyalo nga bamulumiriza okuba n’amayembe.
Baayise olukiiko olw’amangu nga baagala okugoba Joseph Ssekitoleko ku kyalo kino nga bagamba nti alina amayembe agabatigomya nga ne bannaabwe abamu bali ku ndiri.
Ssekitoleko yasooka kuwawaabira batuuze mu boobuyinza ng’abalanga okumuyita omulogo nti bamulumba n’awaka n’asaba ensonga zitunulwemu. Akulira poliisi y’e Kassanda, Dan Ampadde, yeetabye mu lukiiko luno n’asaba abatuuze bamukakase oba ddala Ssekitoleko alina amayembe kyokka ne balemwa okubaako kye balaga.
Ssekitoleko yakkirizza nga bw’alina ebyokoola kyokka n’agamba nti ye musawo wa kinnansi era talina muntu gw’aloga. Ampadde yabuuzizza abalina abantu baabwe abaalwala, olwo omuvubuka Musa Ssali n’avaayo n’ategeeza nga maama we Teo Namatta bwe yakwatibwa ebintu bye yayise amayembe bye baabagamba nti biva wa Ssekitoleko. Kyokka tewaabadde muntu mulala alina mulwadde yenna.
Abatuuze baayise omusawo w’ekinnansi, Salongo Edward Buyoga atwala essaza lya Kassanda nga baagala ayaze ewa Ssekitoleko, okukakasa ebyokoola by’alina kyokka naye poliisi n’emugaana ng’egamba nti alabika mukwano gwa Ssekitoleko kuba amanyiddwa mu kitundu.
Ssentebe w’ekyalo kino, Augustine Ngoobi, yategeezezza nti, ‘ensonga z’abatuuze zibadde zisusse ku ofiisi yange nga zirina okweyongerayo mu bakulembeze aba waggulu.
’ Wabula abatuuze baasigadde bagamba nti Ssekitoleko alina okuva ku kyalo. Ampadde yalabudde abatuuze baleme kutwalira mateeka mu ngalo n’abagaana n’okugoba munnaabwe ku kyalo.
Baasazeewo okufuna omusawo omulala okujja ayaze ekyalo, era wanoSsekitoleko n’asuubiza nti ye omusawo anajja, ku nsimbi ez’okumuweebwa agenda kusondako emitwalo 25. Wabula poliisi erabudde abatuuze okukomya okulowooleza mu malogo.


text:
Kampala
Abasawo nga bagema abamu ku baana abaaleeteddwa. Ekif: Hannington Nkalubo
DAYIREKITA wa Kampala aguddewo okugema kw’olukusense mu Kampala okw’ekikungo n’ayita abazadde okugenda ku malwaliro ga KCCA bafune obujjanjabi obwobwereere.
Okugema kutandikidde Namuwongo mu kifo omusula abantu abangi era KCCA esindise abasawo baayo okukola omulimu guno bayambe abantu.
Omwogezi wa KCCA, Peter Kaujju yagambye nti balagidde abasawo bonna ababadde mu luwummula badde ku mirimu ate ababadde bannyuka ng’ obudde bukyali bongezeeyo obudde.
Okugema kuddiridde okulangirira nti endwadde y’olukusense ebadde ezzeemu mu Kampala ne disitulikiti endala era basazeewo babulwanyise mangu ng’abaana bangi tebannaba kukwatibwa bulwadde buno.


text:
Bya Moses Nyanzi
KKOOTI e Kasangati ewadde olwa October 27 omwaka guno okuddamu okuwulira omusango Dr. Besigye mw’ayagalira okumanya oba Poliisi okugumba mu maka ge n’okumulemesa okugavaamu ekikola mu bumenyi bw’amateeka oba nedda.
Kino kiddiridde Besigye okwekubira enduulu mu kkooti eno ng’ayita mu munnamateeka be David Mpanga ng’awakkanya Poliisi okugumba mu maka ge n’okumulemesa okugafuluma.Kkooti yasalawo okuwulira ensonga zino era yatudde ku Lwokubiri ng’ekubirizibwa omulamuzi Jesca Chemeri.
Wabula omuwaabi wa Gavumenti yategeezezza nga Ssaabawolereza wa Gavumenti bw’ataweebwa kiwandiiko kyonna kimuyita mu kkooti eno.
Mpanga yategeezezza nti yawa omuduumizi wa Poliisi mu ggwanga n’atwala poliisi mu kitundu kino amabaluwa nga tekyetaagisa kuwa Ssaabawolereza kuba okwemulugunya kwabwe kuli ku Poliisi.
Ate akajagalalo kaabaluseewo mu maka ga Besigye, omumyuka we Salaamu Musumba ne Ssentebe wa JEEMA Asuman Basalirwa, ababadde bakkiriziddwa Poliisi okuyingira okulaba ku Besigye.
Kyokka Musumba bwe yabadde ayita ku baserikale n’ategeezza nga bwawunyiddwa pupu, ekyanyizizza Sam Omala n’abagaana okugenda mu maaso era n’abalagira okutuula ku butebe wabweru wa geeti.
Oluvannyuma aduumira Poliisi mu bukiikaddyo bwa Kampala, Stephen Tanui n’aduumira eya Kira Road, James Ruhweza bazze n’abakuumaddembe abalala abaabadde mu ngoye ezaabulijjo ne beevumba akafubo ekyaddiridde kwe kulagira abaserikale bonna okwamuka ekifo kino ne bavaawo.
Musumba n’abawagizi ba Besigye abaabadde bagumbye ebweru wano we baayingiridde nga bayimba ne bayooyoota oluggya lwa Besigye.
Dr. Besigye yazze n’ayogerako eri abawagizi be abaabadde mu maka ge n’abagumya n’okubasaba okuba obumu nti eky’okutambula Poliisi ky’emugaana ddembe erimuweebwa Ssemateeka n’olwekyo tasobola kukuvaako.